text:
Twoub Bipolè
Vi Adobe Acrobat vèsyon | Rale dosye Adobe Acrobat Reader
Twoub bipolè, yon maladi yo konn rele twoub manyak–depresif tou, se yon twoub nan sèvo ki fè yon chanjman anòmal nan imè, enèji ak kapasite yon moun pou fonksyone nòmalman. Gen tretman pou twoub bipolè, epi moun ki gen maladi sa kapab viv yon vi ki konplè ak pwodiktif.
Twoub bipolè
Twoub bipolè, yon maladi yo konn rele manyak–depresif tou, se yon twoub nan sèvo ki fè yon chanjman anòmal nan imè, enèji ak kapasite yon moun pou fonksyone nòmalman. Sentòm bipolè yo sevè anpil epi se pa ti moman wo ak ba moun konn santi nan lavi a. Yo kapab gate relasyon, fè moun nan pa travay byen nan lekòl oswa travay li, oswa menm tiye tèt li. Men jodiya nou pote yon bon nouvèl: gen tretman pou twoub bipolè, epi moun ki gen maladi sa a kapab viv yon vi ki konplè ak pwodiktif.
Anviwon 5.7 milyon majè ameriken, oswa anviwon 2.6 pousan popilasyon ki gen 18 an oswa plis1 gen twoub bipolè nan yon ane. Nòmalman twoub bipolè devlope nan fen adolesans oswa nan kòmansman laj majè. Sepandan, kèk moun kòmanse gen sentòm pandan anfans yo, epi yo devlope li byen ta nan vi yo. Souvan yo mou pa panse se yon maladi, epi moun nan kapab soufri pandan plizyè ane avan yo dyagnostike li byen epi trete li. Menm jan ak dyabèt avèk maladi kè, twoub bipolè se yon maladi ki dire lontan. Fòk yo jere li byen pandan tout vi moun nan.
"Twoub manyak–depresif deranje imè ak panse, fè moun nan aji yon fason ki mal anpil, fè moun nan pa panse yon fason rasyonèl, epi anpil fwa li fè moun nan pa anvi viv. Li se yon maladi ki byolojik nan rasin, men youn ki fè ou santi li psikolojik lè w ap fè eksperyans la; maladi sa a inik paske li ofri avantaj ak plezi, epi an menm tan li pote anpil soufrans moun pa ka sipòte epi, souvan, moun nan anvi tiye tèt li."
"Mwen gen chans maladi sa a pa te tiye mwen, chans paske mwen te resevwa pi bon swen medikal ki genyen, epi chans pase mwen gen fanmi, kolèg, ak fanmi mwen genyen yo."
Kay Redfield Jamison, Ph.D., An Unquiet Mind, 1995, p. 6.
(Re–enprime ak pèmisyon Alfred A. Knopf, yon depatman Random House, Inc.)
Kisa ki Sentòm Twoub Bipolè yo?
Moun ki gen twoub bipolè gen gwo chanjman nan imè wo – yo kapab "wo" anpil yon moman epi yo vin fache, tris ak dezespere yon lòt, epi apresa yo vin monte ankò. Anpil fwa yo nòmal ant peryòd yo wo ak ba yo. Konn gen gwo chanjman nan enèji ak konpòtman ki vini ak chanjman nan imè sa yo. Peryòd moun yo wo ak ba yo rele epizòd mani ak depresyon.
- Moun nan vin gen plis enèji, aktivite, ak ajite twòp
- Kè li vin twò kontan
- Li fache twò fasil
- Lespri li ap kouri epi lap pale twò vit, sote nan yon ide ale nan yon lòt
- Li pa ka konsantre byen
- Bezwen yon ti kras somèy
- Kwè li gen kapasite ak pouvwa ki pa reyèl
- Move jijman
- Depanse anpil lajan
- Aji yon fason ki pa nòmal pou karaktè li
- Vin gen plis anvi pou fè bagay
- Abize dwòg, sitou kokayin, alkòl, ak medikaman pou dòmi
- Aji yon fason ki pwovokan, anvayisan, oswa agresif
- Refize admèt gen yon pwoblèm
Yo dyagnostike yon epizòd manyak si imè moun nan monte epi gen 3 oswa plis nan lòt sentòm yo pandan prèske tout jounen an, prèske chak jou, pandan yon semèn oswa plis tan. Si imè moun nan iritab, fòk genyen 4 lòt sentòm ki prezan.
- Moun nan tris, gen kè sote, oswa santi li vid pandan lontan
- Santi dezolasyon oswa gen move atitid sou lavi a
- Santi li koupab, pa vo anyen oswa dezespere
- Pèdi enterè oswa plezi nan aktivite li te konn jwi avan, menm sèks
- Nivo enèji li bese, li santi fatig, yon bagay ap "ralanti" li
- Difikilte pou konsantre, sonje, pran desizyon
- Ajite, oswa irite fasil
- Dòmi twòp, oswa pa ka dòmi
- Chanjman nan apeti ak/oswa pèdi oswa pran twòp pwa
- Gwo doulè oswa sentòm nan kò a ki pa rezilta yon maladi oswa chòk fizik
- Panse ak lanmò ak anvi tiye tèt li, oswa eseye tiye tèt li
Yo dyagnostike yon epizòd depresif si 5 oswa plis nan sentòm sa yo dire pandan prèske tout jounen an, prèske chak jou, pou yon peryòd 2 semèn oswa plis tan.
Mani ki piti jiska modere rele ipomani. Ipomani kapab fè moun nan santi li byen epi li kapab menm fè li fonksyone byen ak vin pi pwodiktif. Se sa ki fè menm lè yon fanmi oswa zanmi aprann rekonèt chanjman nan imè an kapab yon twoub bipolè, moun nan kapab refize aksepte li gen yon pwoblèm. Men, san bonjan tretman, ipomani kapab vin sevè nan kèk moun oswa li ka vin tounen depresyon.
Kèk fwa, epizòd mani oswa depresyon ki sevè yo gen sentòm psikoz (oswa sentòm psikotik). Sentòm komen psikotik se alisinasyon (tande, wè, oswa santi prezans bagay ki pa la vre) ak ilizyon (fo kwayans nan babay pa ki lojik oswa kilti moun nan pa eksplike). Sentòm psikotik nan twoub bipolè yo gen tandans reflete eta imè ki vrèman ekstrèm. Pa egzanp, moun nan kapab fè gwo ilizyon kote li panse li se Prezidan an oswa li gen gwo pouvwa ak richès pandan yon epizòd mani; epi pandan yon epizòd depresyon, li kapab gen ilizyon kote li santi li koupab oswa santi li pa vo anyen, tankou lavi li gache epi li pa gen senk kòb oswa li te komèt yon gwo zak kriminèl. Kèk fwa yo konn fè erè epi dyagnostike moun ki gen sentòm sa yo tankou moun ki gen eskizofreni, yon lòt maladi mantal, lè se twoub bipolè moun yo genyen.
Li kapab ede pou panse ak plizyè eta imè moun ki gen twoub bipolè yo tankou yon akansyèl oswa yon etajè. Anba nèt gen depresyon sevè, anwo li se depresyon modere, epi pi wo se kote moun nan tris pou yon ti tan, (mo yo itilize pou imè sa a se distimi lè li kwonik), pi wo toujou gen yon imè ki nòmal oswa ekilibre, anwo li gen ipomani (mani ki pa sevè), epi anlè nèt se mani ki sevè.
Men, nan kèk moun, tout sentòm mani yo kapab vini ansanm nan sa yo rele eta bipolè melanje. Anpil fwa yon moun ki nan eta melanje gen ajitasyon, difikilte pou dòmi, gwo chanjman nan apeti, psikoz, ak panse pou tiye tè li alafwa. Yon moun kapab santi li tris anpil, li san espwa pandan li santi li gen anpil enèji an menm tan.
Twoub bipolè kapab sanble yon pwoblèm ki pa yon maladi mantal – pa egzanp abi alkòl ak dwòg, move travay nan lekòl oswa travay, oswa move relasyon ak moun. Men an reyalite pwoblèm sa yo kapab siy maladi sa a.
Jan Yo Detekte Twoub Bipolè
Menm jan ak lòt maladi mantal, yo poko kapab detekte twoub bipolè nan yon fason psikolojik – tankou egzamine san oswa eskane sèvo a. Se sa ki fè, fason yo detekte twoub bipolè se daprè sentòm yo, jan maladi a devlope, epi, lè li disponib, istorik fanmi a. Yo dekri kritè pou detekte twoub bipolè nan yon liv ki rele Diagnostic and Statistical Manual for Mental Disorders [Manyèl Dyagnostik ak Estatistik Pou Twoub Mantal] katriyèm edisyon (DSM–IV).2
Deskripsyon plizyè moun ki soufri bipolè te bay nou ofri ide ki kapab ede nou konprann diferan eta imè maladi a genyen:
Depresyon: Mwen pa kwè mwen ka fè anyen byen ditou. Se kòmsi lespri mwen ralanti epi li tèlman griye li vin pa vo anyen... Bagay ki toumante mwen se jan mwen vin dezespere nan tout bagay. Gen moun ki di "Se yon bagay tanporè, li gen pou pase, w ap vin anfòm," men yo pa menm gen yon ide kijan mwen santi m, menm si yo panse yo konprann. Si mwen pa santi anyen, mwen pa ka deplase, panse oswa renmen, ebyen poukisa mwen egziste?
Ipomani: Yon moman mwen santi m nan syèl, se yon bagay tèt chaje...ide yo ap vini vit...tankou se yon kout zetwal wap swiv jiskaske sa ki pi klere yo vini...Pa gen timidite ankò, tout bèl pawòl ak jès yo parèt toudenkou...moun ki pa te janm enterese ou vin enterese ou anpil: Ou gen yon sèl sansyalite nan kò ou. Ou anvi sedwi, ou vle yo sedwi w. Ou pa ka sipòte. Ou santi w ap debòde ak yon lajwa, ou pa konn kote pou w mete kò w… ou santi ou byen, ou plen ak pouvwa, ou tankou Bondje...pa gen anyen ou pa ka fè...men, nan yon moman sa chanje.
Mani: Ide sa yo ki te nan tèt ou yo te vini twò vit epi yo te twòp...konfizyon ki tap boulvèse ou a vin tonbe nan reyalite...ou sispann kouri dèyè li – memwa a ale. Bèl imè ou te gen an sispann amize moun. Zanmi ou yo vin pè...kounye a tout bagay vire do ba ou… ou vin fache, ou pè, ou pèdi kontwòl, epi ou santi de pye ou nan yon grenn soulye.
Swisid
Moun ki soufri twoub bipolè konn anvi tiye tèt yo. Nenpòt moun kap panse tiye tèt li bezwen atansyon san reta. Preferableman nan men yon pwofesyonèl nan domèn sante mantal oswa yon doktè. Se pou toujou pran nenpòt moun ki pale tiye tèt li serye. Sanble nan kòmansman maladi a moun nan gen plis risk pou tiye tèt li. Se sa ki fè, lè yo rekonèt moun nan gen twoub bipolè epi aprann pi bon fason pou jere li, sa kapab bese risk pou moun nan tiye tèt li.
Kèk siy ak sentòm yon moun ki anvi tiye tèt li se:
- moun nan ap di li santi li anvi tiye tèt li oswa li anvi mouri
- moun nan santi li san espwa, li pa panse anyen pral chanje oswa vin pi bon
- moun nan santi li dezespere, li pa panse anyen li fè pral chanje anyen
- li santi li se yon chay pou fanmi ak zanmi li
- li abize alkòl oswa dwòg.
- li mete zafè li nan lòd (pa egzanp, li òganize finans li oswa fè kado bagay li pou prepare pou lanmò li)
- li ekri yon lèt pou kite dèyè lè li fin tiye tèt li
- li mete vi li an danje, oswa nan sitiyasyon kote li gen yon risk pou mouri
Si ou santi ou anvi tiye tèt ou oswa ou konnen yon moun ki anvi fè sa:
- rele yon doktè, yon sal dijans, oswa 911 touswit pou yo ede ou imedyatman
- piga ou menm, oswa moun ki anvi tiye tè li a, rete sèl
- piga ou kite moun nan gen aksè ak anpil medikaman, zam, oswa lòt bagay moun nan kapab itilize pou tiye tèt li
Pandan anpil moun ki eseye tiye tèt yo planifye li byen pandan anpil tan, gen moun ki fè sa toudenkou san yo pa te planifye li; se sa ki fè dènye pwen nou mansyone anlè a kapab yon estrateji alontèm pou moun ki soufri twoub bipolè. Antouka, li enpòtan pou ou konprann lè yon moun anvi ak eseye tiye tèt li sa fè pati maladi a epi yo kapab trete li. Ak bon jan tretman, moun nan kapab pa anvi fè tèt li mal ankò.
Kijan Twoub Bipolè Devlope?Nòmalman epizòd mani ak depresyon parèt pandan plizyè peryòd nan vi moun nan. Lè moun pa gen epizòd yo, pifò moun ki fè twoub bipolè pa gen okenn sentòm, men anviwon yon tyè moun gen rès sentòm. Yon ti pousantaj moun toujou genyen sentòm malgre tretman.3
Fòm klasik maladi a, kote gen epizòd mani ak depresyon ki ale tounen, rele twoub bipolè I. Men, gen kèk moun ki pa janm devlope mani sevè. Moun sa yo santi yon ti epizòd mani apresa yo gen depresyon; yo rele fòm maladi sa a twoub bipolè II. Lè moun nan genyen 4 oswa plis epizòd nan 12 mwa, yo ka di moun nan gen twoub bipolè ak sik rapid. Gen moun ki kapab soufri plizyè epizòd nan yon sèl semèn, oswa menm nan yon sèl jou. Twoub bipolè ak sik rapid gen tandans devlope pita nan maladi epi gen plis fanm pase gason ki genyen li.
Moun ki gen twoub bipolè so kapab viv yon vi nòmal ki pwodiktif lè yo trete maladi a byen. Men, san tretman, maladi a gen tandans vin pi mal. Apre yon tan moun nan kapab soufri epizòd manyak–depresif ki pi souvan (sik ki pi rapid) ak pi sevè pase lè maladi a fenk kòmanse.4 Men nan pifò ka, lè moun nan resevwa bonjan tretman sa kapab ede bese kantite fwa ak severite epizòd yo epi li kapab ede moun ki gen twoub bipolè yo viv yon vi ki gen bon kalite.
Èske Timoun ak Adolesan Kapab Genyen Twoub Bipolè?
Ni timoun ni adolesan kapab genyen twoub bipolè. Se plis timoun paran yo gen maladi a li afekte.
Kontrèman ak twoub bipolè kay granmoun, kote epizòd defini pi byen, timoun ak jèn adolesan ki gen maladi a genyen chanjman nan imè ki trè vit ant depresyon ak mani plizyè fwa nan yon sèl jounen.5 Timoun ki gen mani yo pi iritab epi yo gen tandans pi vyolan pase pou yo gen twòp kè kontan ak wo tankou granmoun ki malad yo. Anpil jèn timoun ki gen twoub bipolè gen sentòm melanje. Adolesan pi gran yo ki devlope maladi a gen kalite epizòd ak sentòm pi klasik granmoun yo genyen an.
Li kapab difisil pou wè diferans ant twoub bipolè kay timoun ak adolesan ak pwoblèm ki nòmal pou laj yo. Pa egzanp, menm si moun ki gen twoub bipolè konn iritab ak agresif, yo se sentòm timoun ki gen twoub konsantrasyon epi ki ipèraktif, epi ki gen twoub nan kondwit, twoub opozisyonèl ak pwovokasyon, oswa lòt kalite maladi mantal ki pi komen kay granmoun tankou gwo depresyon oswa eskizofreni. Abi dwòg kapab lakòz sentòm sa yo tou.
Sepandan, pou nenpòt maladi, bonjan tretman pral depann sou bonjan dyagnostik. Yon pwofesyonèl nan sante mantal dwe evalye timoun ak adolesan ki gen sentòm emosyonèl ak sentòm nan konpòtman yo ak anpil atansyon. Ou dwe pran nenpòt timoun oswa adolesan kap panse tiye tèt li, pale sou tiye tèt li, oswa eseye tiye tèt li serye epi li dwe resevwa atansyon nan men yon espesyalis sante mantal tou swit.
Kisa ki Kòz Twoub Bipolè?
Syantifik yo ap aprann kòz posib twoub bipolè atravè plizyè kalite etid. Kounye a la pifò syantifik dakò pa gen yon grenn bagay ki kòz twoub bipolè – men, gen plizyè faktè ki travay ansanm pou pwodwi maladi a.
Paske twoub bipolè gen tandans yon maladi ki nan fanmi, rechèchè yo ap chèche jèn an patikilye – "blòk" mikwoskopik yo ki bati ADN anndan tout selil ki enfliyanse fason kò ak lespri a mache ak devlope –ki te pase de yon jenerasyon a yon lòt ki kapab ogmante chans pou yon moun devlope maladi a. Men jèn yo pa tout bagay la. Etid sou vrè jimo, ki pataje menm jèn yo, montre jèn ansanm ak lòt faktè jwe yon wòl nan twoub bipolè. Si sete sèlman jèn ki bay twoub bipolè, lè sa a vrè jimo yon moun ki gen maladi a tap toujou devlope maladi a tou, epi rechèch montre nou se pa vre. Men si yon jimo gen twoub bipolè, lòt jimo a gen plis chans pou devlope maladi a pase yon lòt frè oswa sè.6
An plis, rezilta rechèch sou jèn sijere twoub bipolè, menm jan ak lòt maladi mantal, pa rive akòz yon sèl grenn jèn.7 Sanble se plizyè jèn kap travay ansanm, mete ak plizyè lòt faktè moun an oswa anviwònman moun nan, ki fè li gen twoub bipolè. Li vrèman difisil pou twouve jèn sa yo, epi se yon ti kras kontribisyon yo fè nan twoub bipolè. Men syantifik yo panse zouti yap itilize kounye a nan rechèch avanse pral ede yo fè nouvo dekouvèt ak jwenn nouvo tretman ki pi bon pou twoub bipolè.
Etid ki montre imaj sèvo yo ap ede syantifik yo aprann kisa ki pase mal nan sèvo a pou pwodwi twoub bipolè ak lòt maladi mantal.8, 9 Nouvo teknik pou montre imaj sèvo a pèmèt rechèchè yo pran foto sèvo yon moun vivan pandan li ap fonksyone, pou egzamine estrikti li ak aktivite li yo, san yo pa bezwen fè operasyon oswa lòt pwosedi chirijikal. Teknik sa yo genyen Imajri ak Rezonans Magnetik (IRM), Tomografi ak Emisyon Poziton (TEP), ak Imajri ak Rezonans Magnetik fonksyonèl ((IRMf). Genyen prèv nan etid imajri yo ki montre sèvo moun ki soufri twoub bipolè kapab diferan ak sèvo moun ki an sante. Lè yo vin kapab idantifye diferans yo pi klè ak defini yo atravè rechèch, syantifik yo pral konprann vrè kòz maladi a, epi yo pral vin kapab prevwa ki kalite tretman kap mache pi byen.
Kijan yo Trete Twoub Bipolè?
Pifò moun ki gen twoub bipolè – menm sa yo ki gen kalite ki pi sevè yo– kapab gen kontwòl chanjman nan imè yo ak sentòm ki gen pou wè ak maladi a si yo resevwa bon tretman.10, 11, 12 Paske twoub bipolè se yon maladi ki ale vini, nou toujou rekòmande moun nan gen yon tretman prevantif alontèm epi yo prèske toujou mande sa. Yon estrateji ki melanje medikaman ak tretman psiko–sosyal ap pi bon pou jere maladi a pandan lontan.
Nan pifò ka, twoub bipolè kontwole pi byen si tretman an kontinye tan ou ap plede koupe li. Men, menm lè yo pa koupe tretman an, depi gen yon chanjman nan imè ou dwe di doktè a sa tou swit. Doktè a kapab fè chanjman nan plan tretman an pou evite yon gwo epizòd. Lè ou travay pwòch ak doktè a epi pale ouvètman sou enkyetid ou genyen sou tretman an ak opsyon ki genyen yo, sa kapab fè yon diferans nan efikasite tretman an.
An plis, lè yo kenbe yon tablo ki detaye sentòm imè, tretman, fason yo dòmi, ak evennman ki pase nan vi yo chak jou, sa kapab ede moun ki gen twoub bipolè ak fanmi yo konprann maladi a pi byen. Tablo a kapab ede doktè a swiv ak trete maladi a pi byen tou.
Medikaman
Moun ki preskri medikaman pou twoub bipolè se psikyat – doktè an medsin (M.D.) ki gen kalifikasyon pou dyagnostike ak trete maladi mantal. Pandan doktè premye swen ki pa espesyalize nan psikyatri kapab preskri medikaman sa yo tou, nou rekòmande moun ki gen twoub bipolè al wè yon psikyat pou tretman.
Nòmalman yo preskri yon medikaman ki rele "estabilizatè imè" pou ede kontwole twoub bipolè.10 Genyen plizyè estabilizatè imè ki disponib. An jeneral, moun ki gen twoub bipolè kontinye tretman ak estabilizatè imè pandan anpil tan (plizyè ane).
Yo ajoute lòt medikaman lè li nesesè, tipikman pou yon ti tan ki pi kout, pou trete epizòd mani oswa depresyon li kontinye genyen malgre estabilizatè imè a.
- Lityòm te premye medikaman estabilizasyon imè Administrasyon Alimantasyon ak Medikaman (FDA) a te otorize pou tretman mani. Anpil fwa li trè efikas pou kontwole mani ak evite yon epizòd manyak ak depresif retounen.
- Medikaman kont kriz, tankou evaporate (Depakote®) oswa carbamazepine (Tegretol®), kapab gen efè pou kontwole imè epi yo kapab itil sitou pou epizòd bipolè ki difisil pou trete. FDA te otorize Valproate an 1995 pou tretman mani.
- Yap etidye nouvo medikaman kont kriz, tankou lamotrigine (Lamictal®), gabapentin (Neurontin®), ak topiramate (Topamax®), pou detèmine kijan yo travay pou estabilize sik imè.
- Yo kapab melanje medikaman kont kriz yo ak lityòm, oswa ak youn ak lòt pou yon efè maksimòm.
- Jeneralman yo trete timoun ak adolesan ki gen twoub bipolè ak lityòm, men yo konn itilize valproate ak carbamazepine tou. Rechèche yo ap evalye sekirite ak efikasite nan medikaman sa yo ak lòt medikaman psiko–twopik pou timoun ak adolesan. Genyen prèv ki montre valproate kapab lakòz move chanjman nan òmòn tifi adolesan ak bay fanm ki kòmanse pran medikaman an avan yo gen 20 ane sendwòm ovè polisistik.13 Se sa ki fè yon doktè sipoze siveye jenn fi kap pran valproate ak anpil atansyon.
- Fanm ki soufri twoub bipolè epi ki anvi fè timoun, oswa ki vin ansent, pral gen anpil obstak paske medikaman estabilizatè imè gen anpil danje nan devlopman fetis la ak pou bay bebe a tete.14 Se sa ki fè li dwe diskite avantaj ak risk tout tretman ki disponib yo ak yon ekspè nan domèn sa a. Yo ap etidye nouvo tretman ki gen mwens risk pandan gwosès ak lè yap bay tete.
Tretman Depresyon BipolèGen rechèch ki montre moun ki soufri twoub bipolè gen risk pou yo vin chanje sou mani oswa ipomani, oswa devlope yon sik rapid, pandan yo sou tretman ak medikaman anti–depresè.15 Se sa ki fè an jeneral yo bezwen medikaman "estabilizatè imè" poukont yo oswa ansanm ak anti–depresè, pou pwoteje moun ki gen twoub bipolè yo kont chajman sa a. Lityòm ak valproate se medikaman estabilizatè imè moun itilize plis jodiya. Sepandan, rechèch ap kontinye evalye efè potansyèl estabilizatè imè nan nouvo medikaman yo.
- Yap etidye medikaman anti–psikotik atipik, tankou clozapine (Clozaril®), olanzapine (Zyprexa®), risperidone (Risperdal®), quetiapine (Seroquel®), ak ziprasidone (Geodon®), pou wè si gen posiblite pou yo trete twoub bipolè.
- Gen prèv ki sijere clozapine kapab itil kòm yon estabilizatè imè pou moun lityòm oswa medikaman kont kriz pa fè anyen pou yo.16 Gen lòt rechèch ki soutni efikasite olanzapine pou mani ki grav, yon endikasyon ki te fenk resevwa otorizasyon FAD.17 Olanzapine kapab ede soulaje depresyon psikotik tou.18
- Aripiprazole (Abilify®) se yon lòt medikaman anti–psikotik yo itilize pou trete eskizofreni ak epizòd twoub bipolè I manyak oswa melanje (manyak ak depresif). Aripiprazole vini nan fòm tablèt ak likid. Gen youn ki vini nan fòm piki yo itilize pou tretman sentòm ajitasyon nan eskizofreni oswa epizòd twoub bipolè I manyak oswa melanje.
- Si moun nan gen pwoblèm pou dòmi, yo kapab bay li yon medikaman benzodiazepine ki fò anpil, tankou clonazepam (Klonopin®) oswa lorazepam (Ativan®) ki kapab ede moun nan dòmi pi byen. Sepandan, paske moun konn vin abitye ak medikaman sa yo, li pi bon lè yo preskri yo pou yon ti tan kout. Kèk fwa yo itilize lòt kalman tankou zolpidem (Ambien®) pito.
- Yo kapab bezwen fè chanjman nan plan tretman an plizyè fwa pandan devlopman twoub bipolè a pou jere maladi a pi byen. Yon psikyat dwe gide nenpòt chanjman nan plan an oswa dòz medikaman an.
- Pa bliye pale psikyat ou lòt medikaman sou preskripsyon, medikaman ou te achte san preskripsyon, ak lòt pwodwi fèy ou kapab ap pran. Sa enpòtan paske kapab gen yon move reyaksyon lè ou melanje sèten medikaman ansanm.
- Pou bese chans pou maladi a retounen oswa pou devlope yon nouvo epizòd, lap enpòtan pou w respekte plan tretman an. Pale ak doktè ou si ou gen nenpòt enkyetid pou medikaman yo.
Fonksyon Tiwoyid
Souvan moun ki soufri twoub bipolè gen glann tiwoyid ki pa nòmal.5 Paske kapab gen chanjman nan imè ak enèji moun lè yo gen twòp tiwoyid oswa yo pa gen ase, li enpòtan pou yon doktè sipèvize nivo tiwoyid moun nan ak anpil atansyon.
Pou ki gen sik rapid gen tandans soufri ak pwoblèm tiwoyid tou epi yo kapab bezwen pran grenn tiwoyid ansanm ak medikaman pou twoub bipolè a. Epi tou, tretman tiwoyid kapab fè nivo tiwoyid kèk moun vin ba, epi yo kapab vin bezwen pran grenn tiwoyid.
Efè Segondè Medikaman
Avan ou kòmanse yon nouvo medikaman pou twoub bipolè, toujou pale ak psikyat ou ak/oswa famasyen ou sou efè segondè ki kapab genyen. Daprè medikaman an, efè segondè yo kapab fè moun nan vin pran pwa, li gen noze, tranble, pa anvi antre nan relasyon seksyèl, anksyete, pèdi cheve, pwoblèm pou deplase, oswa bouch sèch.
Pa bliye di doktè ou tout efè segondè ou remake pandan tretman an. Petèt lap kapab chanje dòz la oswa ofri yon lòt medikaman pou soulaje yo. Piga ou chanje oswa sispann pran medikaman ou san psikyat ou pa konn sa.
Tretman Psiko–sosyal
Ansanm ak medikaman, tretman psiko–sosyal – ki gen sèten kalite psiko–terapi (oswa terapi "pale")– ede yon fason yo bay soutyen, edikasyon, ak gid pou moun ki gen twoub bipolè ak fanmi yo. Gen etid ki montre entèvansyon kapab fè imè moun nan vin pi estab, li entène lopital mwens, epi fonksyone pi byen nan plizyè domèn.12 Nòmalman se yon psikològ, travayè sosyal, oswa konseye ki gen lisans ki bay terapi sa yo epi souvan yo travay ansanm ak psikyat la ou sipèvize pwogrè pasyan an. Kantite, konbyen fwa, ak kalite sesyon pral baze sou tretman moun nan bezwen li menm.
Entèvansyon psiko–sosyal yo konn itilize pou twoub bipolè se terapi konpòtman kognitif, psiko–edikasyon, terapi fanmi, ak yon nouvo teknik, terapi entèpèsonèl ak rit sosyal. Rechèchè NIMH yo ap etidye kijan entèvansyon sa yo konpare youn ak lòt lè yo ajoute yo sou tretman medikaman pou twoub bipolè.
- Terapi konpòtman kognitif ede moun ki gen twoub bipolè aprann chanje panse ak konpòtman ki pa apwopriye ak ki negatif maladi a bay yo.
- Psiko–edikasyon se lè yo anseye moun ki gen twoub bipolè sou maladi a ak tretman li, ak jan pou rekonèt lè siy maladi a ap retounen pou yo ka chèche entèvansyon bonè pou epizòd maladi a pa devlope nèt. Psiko–edikasyon kapab itil pou fanmi yo tou.
- Terapi fanmi itilize estrateji pou bese nivo chagren fanmi maladi moun nan kapab bay oswa kontribye nan maladi moun nan.
- Terapi entèpèsonèl ak rit sosyal ede moun ki gen twoub bipolè amelyore relasyon yo ak lòt moun epi regilarize woutin yo gen chak jou. Lè yon moun gen yon woutin regilye ak yon lè li dòmi chak jou sa kapab ede pwoteje li kont epizòd manyak yo.
- Menm jan ak medikaman, lap enpòtan pou swiv plan tretman pou nenpòt entèvansyon psiko–sosyal pou jwenn bi bon avantaj ki genyen.
Lòt Tretman
- Nan sitiyasyon kote medikaman, tretman psiko–sosyal, ak yo tou de mete ansanm pa mache, oswa mache twò dousman pou soulaje gwo sentòm tankou psikoz oswa lè moun nan anvi tiye tèt li, yo kapab konsidere sismo–terapi (chòk elektrik, ECT pou angle). Yo kapab konsidere ECT tou pou trete gwo epizòd lè kondisyon medikal, tankou gwosès, fè li yon gwo risk pou itilize medikaman. ECT se yon tretman ki efikas anpil pou gwo depresyon, lè moun nan manyak, ak/oswa yon melanj epizòd yo. Posibilite pou moun gen pwoblèm memwa pou lontan, menm si li te yon pwoblèm avan, vin bese anpil ak nouvo teknik ECT. Men yo dwe konsidere epi revize ak diskite avantaj ak risk ECT, ak lòt entèvansyon ki genyen yo ak anpil atansyon avèk moun nan kap konsidere tretman sa a, epi lè li apwopriye, ak fanmi avèk zanmi.19
- Yo poko etidye pwodwi fèy oswa sipleman natirèl, tankou milpètwi (Hypericum perforatum), ase epi nou pa konnen anpil bagay sou efè yo sou twoub bipolè. Paske FDA pa kontwole pwodiksyon yo, diferan kalite sipleman sa yo kapab gen diferan kantite engredyan aktif. Avan ou eseye nenpòt fèy oswa sipleman natirèl, li enpòtan pou w pale sa ak doktè ou. Gen prèv ki montre milpètwi kapab bese efikasite sèten medikaman (gade http://www.nimh.nih.gov/events/stjohnwort.cfm).20 An plis, menm jan ak preskripsyon anti–depresè, milpètwi kapab fè kèk moun ki gen twoub bipolè vin gen mani, sitou si yo pap pran okenn estabilizatè imè.21
- Yap etidye asid gra omega–3 yo jwenn nan lwil pwason pou detèmine si yo itil, poukont yo oswa ajoute ak medikaman konvansyonèl, pou tretman alontèm twoub bipolè.22
Yon Maladi Alontèm Yo Ka Trete Ak Efikasite
Menm si natirèlman epizòd mani ak depresyon fè ale vini, lap enpòtan pou konprann twoub bipolè se yon maladi alontèm ki poko gen yon gerizon. Lè ou kontinye ak tretman ou, menm lè ou byen, sa kapab ede kontwole maladi a ak bese chans pou w gen yon epizòd ki pi mal vin retounen.
Èske Konn Gen Lòt Maladi Menm Tan Ak Twoub Bipolè?
Anpil moun ki gen twoub bipolè abize dwòg ak alkòl. Gen rechèch ki sijere plizyè faktè kapab kontribye nan pwoblèm abi sa yo. Pa egzanp, moun nan kapab bay tèt li medikaman pou trete sentòm yo, abi dwòg la li menm pote sentòm oswa agrave sa ki genyen yo, epi faktè risk yo kapab enfliyanse twoub bipolè ak dwòg/alkòl lap abize yo.23 Lè moun nan ap abize dwòg/alkòl, lap enpòtan pou mete yon tretman pou abi a nan plan jeneral la tou.
Anpil moun ki gen twoub bipolè gen twoub anksyete, tankou Twoub Estrès Pos–Twomatik ak Twoub Obsesyonèl Konpilsif tou.24, 25 Tretman pou twoub bipolè kapab mache pou twoub anksyete sa yo, oswa yo kapab bezwen yon tretman separe. Pou plis enfòmasyon sou twoub anksyete, kontakte NIMH (gade pi ba a.)
Kijan Moun ak Fanmi yo Kapab Jwenn èd Pou Twoub Bipolè?
Nenpòt moun ki gen twoub bipolè dwe ap resevwa swen nan men yon psikyat ki gen kapasite pou detekte ak trete maladi sa a. Lòt pwofesyonèl swen sante, tankou psikològ, travayè sosyal psikyatrik, ak enfimyè psikyatrik, kapab ede bay moun nan ak fanmi li ak plis apwòch pou tretman.
Ou kapab jwenn èd nan:
- Pwogram ki afilye ak inivèsite oswa fakilte medsin
- Depatman psikyatri nan lopital
- Biwo prive ak klinik psikyatri
- Òganizasyon jesyon sante (HMO)
- Biwo doktè fanmi ak pedyat
- Sant sante mantal kominote piblik
Moun ki gen twoub bipolè kapab bezwen èd ou jwenn èd.
- Souvan moun ki soufri bipolè kapab pa rann kont kijan yo malad, oswa yo kapab blame pwoblèm yo sou yon lòt bagay ki pa maladi mantal.
- Yon moun ki gen twoub bipolè kapab bezwen anpil ankourajman nan men fanmi ak zanmi pou yo al chèche tretman. Doktè fanmi a kapab jwe yon gwo wòl kote li bay referans kay yon pwofesyonèl sante mantal.
- Kèk fwa yon fanmi oswa zanmi kapab bezwen mennen moun ki gen twoub bipolè a pou fè yon evalyasyon ak resevwa tretman sante mantal.
- Yon moun ki nan mitan yon gwo epizòd kapab bezwen entène lopital pou pwòp pwoteksyon li ak tretman lap vrèman bezwen. Kapab gen lè yo oblije entène moun nan lopital menm si li pa vle.
- Moun nan ap toujou bezwen ankourajman ak sipò apre li fin resevwa tretman, paske li kapab pran anpil tan avan yo jwenn pi bon plan tretman pou chak moun.
- Nan kèk ka, moun ki gen twoub bipolè kapab dakò, lè maladi a sou kontwòl, pou resevwa pou trete li yon fason li ta prefere pou si li ta gen yon kriz mani oswa depresif.
- Menm jan ak lòt maladi ki serye, twoub bipolè difisil pou mari, madanm, fanmi, zanmi, ak anplwayè moun nan.
- Souvan fanmi yon moun ki gen twoub bipolè bezwen fè fas ak gwo pwoblèm konpòtman moun nan, tankou depanse anpil lajan pandan epizòd mani oswa retire li kote tout moun pandan yon depresyon, ak konsekans konpòtman sa yo pita.
- Anpil moun ki gen twoub bipolè benefisye lè yo patisipe nan gwoup soutyen tankou pa Asosiyasyon Depresif ak Manyak Depresif Nasyonal (NDMDA), Alyans Nasyonal Pou Moun Ki Soufri Maladi Mantal (NAMI), ak Asosiyasyon Sante Mantal Nasyonal (NMHA). Fanmi ak zanmi kapab benefisye nan gwoup soutyen òganizasyon sa yo ofri tou.
Pou enfòmasyon kontak, gade seksyon "Pou Plis Enfòmasyon" ki sou do ti liv sa a.
E Pou Etid Klinik Pou Twoub Bipolè?
Kèk moun ki gen twoub bipolè resevwa medikaman ak/oswa terapi psiko–sosyal lè yo ofri tèt yo pou travay kòm volontè nan etid klinik (esè klinik). Etid klinik yo gen envestigasyon syantifik maladi a ak tretman maladi a kay moun. Etid klinik nan sante mantal kapab chèche enfòmasyon sou efikasite medikaman an oswa yon melanj medikaman, ki fason entèvansyon konpòtman oswa kalite psiko–terapi a itil, ki fason yo ka depann sou pwosedi dyagnostik, ak ki fason yon metòd prevansyon reyisi. Epi tou etid klinik yo montre syantifik yo fason maladi a devlope, pwogrese, bese, ak afekte lespri a ak kò a. Plizyè milyon ameriken yo detekte gen maladi mantal viv yon fason ki pwodiktif ak an sante gras a enfòmasyon yo dekouvri nan etid klinik. Sepandan, etid sa yo pa toujou bon pou tout moun. Li enpòtan pou chak moun konsidere byen risk ak avantaj yon etid klinik kapab pote avan yo deside patisipe nan youn.
Nan ane ki sot pase yo, NIMH te entwodwi yon nouvo jenerasyon etid klinik "monn reyèl". Yo rele yo etid "monn reyèl" pou plizyè rezon. Kontrèman ak esè klinik tradisyonèl yo, yo ofri plizyè diferan tretman ak tretman melanje. An plis, yo eseye mete anpil moun ki gen maladi mantal kap viv toupatou nan peyi a kap resevwa tretman nan diferan anviwònman. Yo ankouraje moun ki gen plis pase yon sèl maladi mantal, ansanm ak sa yo ki gen lòt maladi ak maladi mantal la, patisipe nan nouvo etid yo. Objektif prensipal etid monn reyèl yo se pou amelyore estrateji tretman ak rezilta pou tout moun ki gen maladi sa yo. Apre yo mezire amelyorasyon sentòm maladi a, etid yo pral evalye kijan tretman yo enfliyanse lòt bagay nan monn reyèl la tankou kalite lavi, kapasite pou travay, ak fonksyone nan sosyete a. Epi tou yo pral evalye pri diferan tretman ak jan sa afekte fason moun kontinye ak tretman yo.
Pwogram Amelyorasyon Tretman Sistematik Twoub Bipolè a (STEP–BD) ap chèche moun pou patisipe nan pi gwo etid "monn reyèl" pou twoub bipolè ki janm fèt. Pou aprann plis enfòmasyon sou STEP–BD oswa lòt etid klinik, al gade paj esè klinik (Clinical Trial) nan sit wèb NIMH la http://www.nimh.nih.gov, Bibliyotèk Medsin Nasyonal Baz Done Esè a http://www.clinicaltrials.gov, oswa kontakte NIMH.
Pou Plis Enfòmasyon
National Institute of Mental Health (NIMH)
[Enstiti Nasyonal Pou Sante Mantal]
Enfòmasyon Lyezon Piblik ak Rechèch h
6001 Executive Boulevard., Room. 8184, MSC 9663
Bethesda, Maryland 20892–9663
Telefòn: 1(301) 443–4513; Fax: 1(301) 443–4279
Fax Back System, Mental Health FAX4U: 1(301) 443–5158
Imèl: nimhinfo@nih.gov
Sitwèb: http://www.nimh.nih.gov
Child & Adolescent Bipolar Foundation
[Fondasyon Timoun & Adolesan Bipolè]
Wilmette, Illinois 60091 Telefòn: 1(847) 256–8525
Sitwèb: http://www.bpkids.org
National Alliance for the Mentally Ill (NAMI)
[Alyans Nasyonal Pou Moun Ki Soufri Maladi Mantal]
Wilson Boulevard., 3rd Floor
Arlington, Virgina 22201–3042
Apèl Gratis: 1(800) 950–NAMI (6264)
Phone: 1(703) 524–7600; Faks: 1(703) 524–9094
Entènèt: http://www.nami.org
Depression & Bipolar Support Alliance (DBSA)
[Alyans Pou Soutyen Depresyon & Bipòlè]
Chicago, Illinois 60610–7204
Apèl Gratis: 1(800) 826–3632
Faks: 1(312) 642–7243
Entènèt: http://www.DBSAlliance.org
Mental Health America
[Sante Mantal Lamerik]
Alexandria, Virgina 22314–2971
Apèl Gratis: 1(800) 969–6642
Telefòn: 1(703) 684–7722
TTY 1(800) 433–5959
Entènèt: http://www.nmha.org
Referans
- Narrow WE. One–year prevalence of depressive disorders among adults 18 and over in the United States: NIMH ECA done pwospektif. Estimasyon popilasyon an dapre Biwo Resansman Etazini sou popilasyon ki gen 18 ane oswa plis 1 jiyè 1998. Pa Pibiye.
- American Psychiatric Association. Diagnostic and Statistical Manual for Mental Disorders, fourth edition (DSM–IV).Washington, DC: American Psychiatric Press, 1994.
- Hyman SE, Rudorfer MV. Depressive and bipolar mood disorders. In: Dale DC, Federman DD, eds. Scientific American®; Medicine.Volume. 3. New York: Healtheon/WebMD Corporation., 2000; Section. 13, Sub–section. II, page. 1.
- Goodwin FK, Jamison KR. Manic–depressive illness. New York: Oxford University Press, 1990.
- Geller B, Luby J. Child and adolescent bipolar disorder: a review of the past 10 years. Journal of the American Academy of Child and Adolescent Psychiatry, 1997; 36(9): 1168–76.
- NIMH Genetics Workgroup. Genetics and mental disorders. NIH Publication Number. 98–4268. Rockville, Maryland: National Institute of Mental Health, 1998.
- Hyman SE. Introduction to the complex genetics of mental disorders. Biological Psychiatry, 1999; 45(5): 518–21.
- Soares JC, Mann JJ.The anatomy of mood disorders—review of structural neuroimaging studies. Biological Psychiatry, 1997; 41(1): 86–106.
- Soares JC, Mann JJ.The functional neuroanatomy of mood disorders. Journal of Psychiatric Research, 1997; 31(4): 393–432.
- Sachs GS, Printz DJ, Kahn DA, Carpenter D, Docherty JP. The expert consensus guideline series: medication treatment of bipolar disorder 2000. Postgraduate Medicine, 2000; Spec Number:1–104.
- Sachs GS,Thase ME. Bipolar disorder therapeutics: maintenance treatment. Biological Psychiatry, 2000; 48(6): 573–81.
- Huxley NA, Parikh SV, Baldessarini RJ. Effectiveness of psychosocial treatments in bipolar disorder: state of the evidence. Harvard Review of Psychiatry, 2000; 8(3): 126–40.
- Vainionpaa LK, Rattya J, Knip M, Tapanainen JS, Pakarinen AJ, Lanning P, Tekay A, Myllyla VV, Isojarvi JI.Valproate–induced hyperandrogenism during pubertal maturation in girls with epilepsy. Annals of Neurology, 1999; 45(4): 444–50.
- Llewellyn A, Stowe ZN, Strader JR Jr.The use of lithium and management of women with bipolar disorder during pregnancy and lactation. Journal of Clinical Psychiatry, 1998; 59(Suppl 6): 57–64; discussion 65.
- Thase ME, Sachs GS. Bipolar depression: pharmacotherapy and related therapeutic strategies. Biological Psychiatry, 2000; 48(6): 558–72.
- Suppes T,Webb A, Paul B, Carmody T, Kraemer H, Rush AJ. Clinical outcome in a randomized 1year trial of clozapine versus treatment as usual for patients with treatment–resistant illness and a history of mania. American Journal of Psychiatry, 1999; 156(8): 1164–9.
- Tohen M, Sanger TM, McElroy SL, Tollefson GD, Chengappa KN, Daniel DG, Petty F, Centorrino F,Wang R, Grundy SL, Greaney MG, Jacobs TG, David SR,Toma V. Olanzapine versus placebo in the treatment of acute mania. Olanzapine HGEH Study Group. American Journal of Psychiatry, 1999; 156(5): 702–9.
- Rothschild AJ, Bates KS, Boehringer KL, Syed A. Olanzapine response in psychotic depression. Journal of Clinical Psychiatry, 1999; 60(2): 116–8.
- U.S. Department of Health and Human Services. Mental health: a report of the Surgeon General. Rockville, Maryland: United States Department of Health and Human Services, Substance Abuse and Mental Health Services Administration, Center for Mental Health Services, National Institutes of Health, National Institute of Mental Health, 1999.
- Henney JE. Risk of drug interactions with Saint. John’s wort. From the Food and Drug Administration. Journal of the American Medical Association, 2000; 283(13): 1679.
- Nierenberg AA, Burt T, Matthews J,Weiss AP. Mania associated with Saint. John’s wort. Biological Psychiatry, 1999; 46(12): 1707–8.
- Stoll AL, Severus WE, Freeman MP, Rueter S, Zboyan HA, Diamond E, Cress KK, Marangell LB. Omega 3 fatty acids in bipolar disorder: a preliminary double–blind, placebo–controlled trial. Archives of General Psychiatry, 1999; 56(5): 407–12.
- Strakowski SM, DelBello MP.The co–occurrence of bipolar and substance use disorders. Clinical Psychology Review, 2000; 20(2): 191–206.
- Mueser KT, Goodman LB, Trumbetta SL, Rosenberg SD, Osher FC,Vidaver R,Auciello P, Foy DW.Trauma and posttraumatic stress disorder in severe mental illness. Journal of Consulting and Clinical Psychology, 1998; 66(3): 493–9.
- Strakowski SM, Sax KW, McElroy SL, Keck PE Jr., Hawkins JM, West SA. Course of psychiatric and substance abuse syndromes co–occurring with bipolar disorder after a first psychiatric hospitalization. Journal of Clinical Psychiatry, 1998; 59(9): 465–71.
Biwo Sante Mantal Eta Nouyòk ap remèsye Enstiti Nasyonal Sante Mantal pou enfòmasyon nan ti liv sa a li te bay yo.
Biwo Sante Mantal Eta Nouyòk te enprime liv sa a an jen 2008.
Eta Nouyòk
Andrew M. Cuomo, Gouvènè
Biwo Sante Mantal
Michael F. Hogan, Ph.D., Komisè
Pou plis enfòmasyon sou piblikasyon sa a:
New York State Office of Mental Health
Community Outreach and Public Education Office
[Biwo Sante Mantal Eta Nouyòk
Biwo Pou Asistans Kominote ak Edikasyon Piblik]
44 Holland Avenue
Albany, NY 12229
1(866) 270–9857 (apèl gratis)
www.omh.ny.gov
Pou poze kesyon oswa pote plent sou sèvis sante mantal nan Nouyòk:
New York State Office of Mental Health
[Biwo Sante Mantal Eta Nouyòk]
Relasyon Kliyan
44 Holland Avenue
Albany, NY 12229
1(800) 597–8481 (apèl gratis)
Pou enfòmasyon sou sèvis sante mantal nan kominote ou a,
kontakte biwo lokal NYSOMH ki pi pre ou a:
Western New York Field Office
[Biwo Nouyòk Nan Pati Lwès]
737 Delaware Avenue, Suite 200
Buffalo, NY 14209
1(716) 885–4219
Central New York Field Office
[Biwo Nouyòk Nan Pati Santral]
545 Cedar Street, 2nd Floor
Syracuse, NY 13210–2319
1(315) 426–3930
Hudson River Field Office
[Biwo nan Hudson River]
4 Jefferson Plaza, 3rd Floor
Poughkeepsie, NY 12601
1(845) 454–8229
Long Island Field Office
[Biwo nan Long Island]
998 Crooked Hill Road, Building #45–3
West Brentwood, NY 11717–1087
1(631) 761–2508
New York City Field Office
[Biwo Nouyòk Nan Vil Nouyòk]
330 Fifth Avenue, 9th Floor
New York, NY 10001–3101
1(212) 330–1671


c: text/html

text:
Prezidan an Saddle
Nan la Kado & Enteryè san Patipri Komès nan Lillestrøm semèn pase a mwen tonbe nan renmen ak Prezidan an Saddle bèl ki fèt nan Angell, Wyller & Aarseth. Konbine yon nich ki tankou kosinis yon estrikti solid, li nan se yon chèz modès ak zanmitay. Yo te rele pou kousen yo, ki pann sou bra yo tankou Saddles, epi ki prezante pòch itil pou […]
SERIES 7 CHAIR – 60 YEARS IN PERFECT SHAPE
Gade ki moun ki vire 60 ane pwochèn! Seri a supèrpozabl 7 ™ chèz touche Arne Jacobsen ak Repiblik Fritz Hansen yon kote ki enpòtan nan istwa konsepsyon. Nan 2015 Seri an 7 chèz selebre li yo 60 ane anivèsè. Fritz Hansen pral make okazyon an pa fè de edisyon espesyal nan chèz la sèlman ki disponib nan 2015. […]
Prezidan Pa gen 14 – chèz la nan chèz
Prezidan Pa gen 14 gen yon konsepsyon pafè pou kafe, restoran ak manje rezidansyèl ki kote klasik style Ewopeyen vle. Gen se pa anpil di sou chèz sa yo BENTWOOD klasik, lòt pase yo se elegant ak nye ki apwopriye nan prèske nenpòt ki espas! & Nbsp; & Nbsp; Depi 1859, lè chèz Pa gen 14 te premye prezante, plis pase […]
Inite Fwi Kès
Baines a & Inite Fricker Fwi Kès sèvi ak Pops kontanporen nan koulè ak grafik fre fè yon moso fonksyonèl plis Fitting pou kay la. Ba la, inite Mens Kès Fwi pa pran yon gwo zafè nan espas ak ofri yon anpil nan gen anpil valè espas depo nan gwo twou san fon fwi bwote yo kès. & Nbsp; & Nbsp; Tiwa yo se tou […]
Prezidan Touchwood pa Lars Fjetland Beller
Prezidan Touchwood pa Lars Fjetland Beller soti nan nwayo kwayans designer nan Nòvejyen an ke moun benefisye de entèraksyon chak jou avèk materyèl natirèl. Touchwood se yon chèz versatile ak akeyan an bwa ak tout detay initil retire epi li ajoute yon manyen nan lanati nan lavi chak jou. Nòvejyen designer Lars Beller Fjetland santi l fòtman ke gen moun ki benefisye […]
Liam Treanor nan Festival Design London
Liam Treanor te difisil nan travay desine ak pwodwi yon mak koleksyon mèb nouvo, mete premye nan Festival la Design London. Apre sou soti nan lansman a siksè nan Koleksyon an Interbau pi bonè ane sa a, Treanor te enfuze nouvo Santiago Koleksyon an ak menm elegant nan, trè byen discrete ayestetik. & Nbsp; & Nbsp; Santiago koleksyon Liam Treanor a […]
Airy tab bò ak Fib chèz pa Muuto
Muuto te ajoute de atik plis nan koleksyon yo; Airy tab bò ki fèt nan Cecilie Manz gen byen-li te ye konpare desann desen yo ak nannan jantiyès ki se nòmal pou desen li. Chèz la Fib ki fèt nan Iskos-Bèlen, pran arketip a abitye nan chèz la basen ak diminye li nan fòm ki pi senp li yo ak ofri anpil nan […]
Nouvo Bolia a 2015 koleksyon
Nouvo Bolia a 2015 koleksyon se pi vanyan la ak kreyatif tout tan tout tan. Li te gen rasin li nan konsepsyon nouvo nan Scandinavian, men ane sa a ak detay plis nana ak etone. Style a se nòdik, men gen kèk desen yo ak yon Splash nan koulè nana, kèk tache nan diferan ton gri, gen kèk ki gen an lò ak metalik […]
Era Lounge Collection
Era Lounge Collection from Normann Copenhagen is classic, inviting, nostalgic and curved. That’s one way of describing the new range of lounge chairs designed by the Danish designer, Simon Legald. Era Lounge Collection is many other things too. The design is well-proportioned, the lines are sharp, and the feel is contemporary. Era combines […]
New Couleur Sezon soti nan Jennifer Newman Studio
Jennifer Newman Studio se pa etranje nan koulè. Èske w gen bati yon mak sou klere, kontanporen mèb deyò, sezon sa a nouvo pa pral desevwa. Ki nan koleksyon an dènye, Jennifer Newman Studio te gen tou te ajoute nouvo pwodwi andedan kay la ki gen ladan Biwo a Gap nan wouj ak tab la treto nan cho woz. Amize sa a Splash nan koulè soti nan Jennifer […]

robotstxt: allowed

filter: keep


text:
Polis Nasyonal Ayiti
Polis Nasyonal Ayiti (Police Nationale d’Haïti an fransè) oubyen PNH, se fòs sekirite peyi Ayiti are is the law enforcement and defense force of Haiti. Li te fòme nan lane 1995 nan efò bay sekirite piblik anba kontwol sivil jan konstitisyon peyi mande sa. Plis pase 8,500 polisye te resevwa fòmasyon nan domèn konplisman la lwa nan peyi Etazini nan men enstrikte peyi Kanada, Brezil, Ajantin ak La frans. Yo resevwa nan kontwòl foul, operasyon zam, ak pwoteksyon gwo palto gras a ICITAP ( se youn ekip ki travay nan divisyon kriminel nan depatman defans peyi Etazini), whose experts have also worked closely with the Haitian Government in meeting the material needs Ekspè sa yo te travay tèt kole ak Gouvènman Ayisyen an nan bay tout sa polis la t'ap bezwen; Misyon ICITAP te fini nan lane 2001. Fòs polis la fè plizyè branch nan lide pou te ka fini ak pwoblèm insekirite peti te konnen nan moman sa. Anpil nan divisyon polis la espesyalize nan rezoud pwoblèm tankou kidnapping, dròg, ak gang. Fòs polis la gen youn depatman ki regle zafè Gad Kòt, ak militè demobilize. MINUSTAH gen youn seri plan pou ogmante kantite polisye a 14 000 nan lane 2012.
Kontni
Misyon[edite | modifier le wikitexte]
Polis Nsyonal peyi Ayiti, ak MINUSTAH, se fòs sila yo ki responsab zafè sekirite piblik, polis jidicyè ak fè aplike la lwa sou tout teritwa peyi a.
Kantite[edite | modifier le wikitexte]
PNH la se youn fòs polis sivil ki gen 8500 ajan e Nasyon Zini gen plan pou ogmante l' a 12000 pou lane 2012.
Listwa[edite | modifier le wikitexte]
Sou Duvalier, Polis Ayisyèn nan te fè pati fòs lame a, li gen 14,000 manm. Depi 1987, anpil gouvènman t'ap eseye feròme l', jan konstisyon an di l' la, polis la se youn fòs ki la pou mete lapè, fè akonpli la lwa ak lòd, pwoteje tout sitwayen ki sou teritwa nasyonal la e arete moun ki vyole lwa. Men gen anpil koripsyon nan fòs polis la.
Nan lane 1995, Ayiti kraze fòs lame a, ki te responsab pou kontwole zòn pwovens Pòtoprens.
Sou dezyèm manda prezidan Aristide (2000−4) anpil pòs kle te pase nan men moun ki pat gen eksperyans nan zafè sekirite. Aprè Aristide kite peyi a, prezidan interimè nan efò pou amelyore imaj PNH la, te revoke 200 ofisye konronpi.
Depi nan kreyasyon PNH la, nou jwenn movèz gesyon, koripsyon, ak mank finansman. MINUSTAH fè anil efò nan lide pou ede PNH la vanse. PNH la mennen anpil operasyon ak MINUSTAH. Men vyolans ak ensekirite rete youn gwo pwoblèm pou gouvènman Ayisyen an.[1]
Kòman PNH la òganize[edite | modifier le wikitexte]
Polis Nasyonal la gen nan tèt li Mario Andresol, li se Komisè divizyonè, se prezidan an ki eli chèf polis pou 4 ane.
Menm si Inite ki bay kò prezidansyèl pa sekirite fè pati de polis nasyonal la, li gen pwòp bidjè pa l', ak administrasyon l'.[2]
Kòman polis la òganize nasyonalman[edite | modifier le wikitexte]
Nasyonalman, polis la gen:
- Direksyon Jeneral Nasyonal Polis Nasyonal Ayiti.
- Enspeksyon Jeneral Polis Nasyonal Ayiti.
- Direksyon Jeneral Enfòmasyon.
- Kabinè Direktè Jeneral Polis Nasyonal Ayiti.
- Direksyon Devlopman ou Komisarya Planifikasyon.
Òganizasyon entèn[edite | modifier le wikitexte]
Sèvis jeneral[edite | modifier le wikitexte]
Direksyon Administrasyon Santral ak Sèvis, responsab resous imèn, finans ak traspò Polis Nasyonal la, gen ladan l'[3]:
- Direksyon Finans ak Kontabilite
- Direksyon Pèsonel
- Direksyon Lojistik
- Direksyon Lekòl ak Fòmasyon Pèmanant
- Administrasyon Penitansye Nasyonal
Polis Administratif[edite | modifier le wikitexte]
Direksyon Santral Polis Adminitratif, daprè atik 28 nan lwa a ki gouvène Polis Nasyonal la, se responsab ki pou kreye mezi pou mete lapè, trakilidad ak lòd piblik. [4]
Polis Jidisyè[edite | modifier le wikitexte]
Direksyon Santral Polis Jidisyè, se pati ki responsab sèvis detektif nan fòs polis la. Li gen 16 biwo nan 30 seksyon oubyen sèvis , e 369 staf. Nou jwenn li Clercine, gen youn sikisal nan tèminal Guy Malary, e li nan youn batiman ki mezire 1000 mèt kare. Tout inite DCPJ yo rete nan youn sèl batiman depi septanm 2005, Sèl Sant Syans Polis ak Teknoloji ki pa nan batiman an.
Misyon Polis Satral Jidisyè a se pou jwenn moun ki komèt krim is to find the perpetrators of crimes, chache prèv epi arete yo pou mennen yo douvan jij natirèlgather evidence and clues in order to bring them in front their natural judge nan tan lwa a mete. Li plis travay nan chache bandi nan òganizasyon kriminèl. Li travay tou, ak Entèpol nan efò pou konbat ki gen karaktè entèsasyonal sou teritwa Ayisyen an.
Òganizasyon Rejyonal[edite | modifier le wikitexte]
Lis sila se fòs polis pou tout depatman Ayiti. Depatman yo gen 41 biwo Awondisman ak 133 biwo kominal.[5]
- Direksyon Depatman Lwès
- Direksyon Depatman Latibonit
- Direksyon Depatman Nòdès
- Direksyon Depatman Nò
- Direksyon Depatman Sidès
- Direksyon Depatman Nòdwès
- Direksyon Depatman Sant
- Direksyon Depatman Grandans
- Direksyon Depatman Sid
- Direksyon Depatman Nip
Gad Kòt[edite | modifier le wikitexte]
Polis Nasyonal Ayiti a gen Gat Kòt. Li gen 12 bato vedette ak 7 bato Go-fast patrol boat. Objekif pwensipal depat man Gad Kòt la, se fè konpli la lwa ak siveye zòn kòt peyi Ayiti.[6]
Zam[edite | modifier le wikitexte]
- IMI Galil
- R4 assault rifle
- M16 rifle
- Heckler & Koch G3
- FN MAG
- M1918 Browning Automatic Rifle
- T65 assault rifle
- M1911 pistol
- M1919 Browning machine gun
- Uzi
- M60 machine gun
Akademi Polis Nasyonal la[edite | modifier le wikitexte]
An Ayiti, poutèt nou te tèlman bezwen polisye, nou akademi an plis pase 5000 ajan la polis nan youn peryòd de 6 mwa nan kad youn pwogram ki te jwenn sipò donatè etranje. Akademi Polis Nasyonal jwenn li anba kontwòl Polis Nasyonal peyi Ayiti, ki avèk Kou Siprèm Polis Nasyonal Ayiti, eli direktè a.
References[edite | modifier le wikitexte]
- ↑ http://lcweb2.loc.gov/frd/cs/profiles/Haiti.pdf
- ↑ http://lcweb2.loc.gov/frd/cs/profiles/Haiti.pdf
- ↑ http://67.227.156.29/~pnh//dossiers/dossiers.php?id_dossier=8
- ↑ http://67.227.156.29/~pnh//dossiers/dossiers.php?id_dossier=8
- ↑ http://67.227.156.29/~pnh//dossiers/dossiers.php?id_dossier=9
- ↑ http://pnh.ht/direction_centrale_dcpa_cgc.htm
- PNH website
- Adrian J English, Armed Forces of Latin America


text:
Kretyen
Kretyèn se yon moun ki kwe ke Jezikris se sovè mond la e ki kwe nan Sent Bib la.
Kretyèn se feminen de kretyen.
Doktrin[edite | modifier le wikitexte]
Kretyen an deside pou li viv lavi-l nan yon sans ki konfòme avèk prensip Jezikris etabli diran sejou-l sou latè. Prensipalman, « Trete lòt moun kòm ou-menm ta renmen lòt moun trete w ». Yon kretyen aksepte ke Jezi se reyèlman mesi esperans jwif yo (i.e. Kris). Moun sa kwè ke konfians li mete nan Jezi kòm Pitit Bondye (yon deklarasyon Jezi fè konsène tèt li-menm) ba li rezon pou l viv avèk espwa nan vi prezan. Pi enpòtan toujou, moun nan konfese ke aprè lamò, li prale nan paradi, kote Jezi deja prepare yon plas pou li. Ki vin jistifie li devan Bondye, ki fè fidèl sa merite ale nan syèl aprè lamò. Moun sa dakò avèk totalite doktrin kretyen-an, souliyen nan Nouvo Testaman, pa Jezi, apòt li yo kòm Jan ak Pòl, ak lòt disip apòt li yo tankou Timote.
Orijin[edite | modifier le wikitexte]
Nan Bib la, mo kretyen an parèt premyeman nan liv Travay apòt yo. Kote ki ekri: « Apré sa, Banabas alé lavil Tas, al chèche Pòl. Lè l jwenn li, li mennen l lavil Antiyòch. Yo pase yon ane ansanm ap fè reyinyon avèk legliz laba, ansegne moun sa yo ». Se nan menm chapit sa, nan liv Travay, nou trouve ekri : « Se nan lavil Antiyòch yo te rele disip yo kretyen pou premye fwa » (Travay 11:25-26).


text:
Tout misyonè, jèn oubyen granmoun, sèvi avèk sèl espwa pou amelyore lavi lòt moun.
Frè ak sè byenneme ak zanmi m yo, nou eksprime amou ak salitasyon nou pou chak moun nan pami nou. Nou kontan avèk anons Prezidan Thomas S. Monson nan maten an, ki anonse ke minimòm laj pou sèvis misyonè a se 18 an pou jènjan yo ak 19 an pou jènfi yo. Pa mwayen opsyon sa a, pi plis nan jèn nou yo kapab jwi benediksyon yon misyon.
Sa gen dezan, Prezidan Monson te deklare sa li reyafime anfòs ankò maten an, “ke tout jènjan diy ki kapab ta dwe prepare yo pou sèvi yon misyon. Travay misyonè se yon devwa prètriz la---yon obligasyon Senyè a atann nan men nou menm ki resevwa si anpil yo.”1 Ankò, li eksplike ke pou sè yo, yon misyon se yon opsyon ki byenveni men se pa yon responsablite. Epi ankò li envite pi plis koup granmoun pou sèvi.
Preparasyon pou yon misyon se yon bagay ki enpòtan. Misyon se yon aksyon sèvis volontè pou Bondye ak pou limanite. Misyonè yo peye pou privilèj sa a avèk lajan yo ekonomize pèsonèlman. Paran yo ak fanmi yo, ak zanmi yo, ak moun ki fè don lajan pou fon jeneral misyonè yo ede tou. Tout misyonè, jèn oubyen granmoun, sèvi avèk sèl espwa pou amelyore lavi lòt moun.
Desizyon pou sèvi yon misyon an ap modle destine espirityèl misyonè a, konjwen li, ak posterite li pou jenerasyon k ap vini yo. Yon dezi pou sèvi se rezilta natirèl konvèsyon, diyite, ak preparasyon yon moun.
Nan gwo asanble mondyal sa a, gen anpil moun pami nou ki pa afilye avèk Legliz Jezikri pou Sen Dènye Jou yo epi ki pa gen anpil konesans sou nou menm ak misyonè nou yo. Ou prezan la a oubyen ou kapte nou paske ou vle konn plis sou Mòmon yo ak sou sa misyonè nou yo ap anseye. Lè ou aprann plis konsènan nou, ou pral remake ke nou pataje menm valè yo. Nou ankouraje ou pou ou kenbe tout sa ki bon ak vrè yo epi apresa, wè si w kapab ajoute plis. Nan mond ki plen difikilte sa a, nou bezwen èd tanzantan. Relijyon, verite etènèl, ak misyonè nou yo se pati vital nan èd sa a.
Jèn misyonè nou yo mete lekòl, ak pwofeswon, ak mennaj sou kote, ak tout lòt bagay jèn moun konn fè nan laj sa a. Pou 18 a 24 mwa, yo ranvwaye tout bagay poutèt gwo dezi yo pou sèvi Senyè a.2 Gen kèk nan misyonè nou yo ki sèvi lè yo gen yon laj pi avanse. M konnen fanmi misyonè sa yo beni. Nan fanmi pa m, gen 8 moun ki ap sèvi yon misyon aplentan pou moman sa a---twa pitit fi, mari yo, yon pitit pitit fi, ak yon pitit pitit gason.
Gen kèk moun nan pami nou ki gen dwa ap gen kesyon sou non Mòmonan. Se yon ti non yo ba nou. Se pa non reyèl nou. Non sa a sòti nan yon liv ekriti sakre ki rele Liv Mòmon an.
Vrè non Legliz la se Legliz Jezikri pou Sen Dènye Jou yo. Se Legliz original Jezikri a ki retabli. Lè Jezikri te sou tè a, Li te òganize Legliz li a. Li te aple Apot, Swasanndis, ak lòt dirijan ke L te bay otorite prètriz la pou yo aji nan non Li.3 Apre Kris la ak Apot li yo te mouri, lèzòm te chanje òdonans yo ak doktrin nan. Legliz original la ak prètriz la te pèdi. Apre epòk ‘Laj Tenèb yo’, epi sou direksyon Papa nou ki nan Syèl la, Jezikri te retabli Legliz li a. Kounyeya, Legliz la vivan ankò, li te retabli, epi l ap fonksyone sou direksyon divin ni.4
Nou swiv Senyè a, Jezikri e nou anseye konsènan Li. Nou konnen, apre l te fin gen viktwa sou lamò a, Senyè resisite a te parèt devan disip Li yo pandan plizyè okazyon. Li te manje avèk yo. Anvan l te monte nan syèl la pou dènye fwa a, li te ba yo kòmandman: “Ale … epi anseye tout nasyon, batize yo nan non Papa a, ak Pitit Gason an, epi ak Sentespri a.”5 Apot yo te obeyi enstriksyon sa a. Yo te aple lòt moun pou ede yo akonpli kòmandman Senyè a.
Jodi a, sou direksyon apot ak pwofèt modèn yo, misyonè Legliz Jezikri pou Sen Dènye Jou yo resevwa menm responsablite sa a. Misyonè sa yo sèvi nan plis pase 150 nasyon. Antanke reprezantan Senyè Jezikri, yo eseye akonpli kòmandman divin sa a Senyè a te renouvle pèsonèlman nan epòk pa nou an, pou pote plenitid levanjil la tout kote pou beni lavi moun toupatou.6
Daprè mond la, misyonè ki nan fen adolesans yo oubyen ki nan kòmansman ventèn ane yo pa gen eksperyans. Men, yo beni avèk anpil don---tankou pouvwa Sentespri a, amou Bondye, ak temwayaj yo genyen konsènan laverite---ki fè yo tounen anbasadè pwisan pou Senyè a. Yo pataje bòn nouvèl levanjil la ki ap pote lajwa reyèl ak bonè etènèl bay tout moun ki koute mesaj yo a. Epi nan anpil okazyon, yo fè sa nan peyi ak lang ki etranje pou yo.
Misyonè yo fè efò pou yo swiv Jezikri ni nan pawòl ak aksyon. Yo preche konsènan Jezikri ak sakrifis ekspyatwa li a.7. Yo anseye konsènan retablisman literal ansyen Legliz Jezikri a palentèmedyè premye pwofèt Li nan dènye jou yo, Joseph Smith.
Ou petèt deja rankontre, oubyen menm inyore misyonè nou yo. Mwen espere pou ou pa pè yo, men pou ou aprann nan men yo. Yo kapab yon resous Bondye voye pou ou.
Se sa k te pase Jerry, yon mesye pwotestan ki te nan 60 tèn ni, ki te abite nan Mesa an Arizona. Papa Jerry sete yon pastè Metodis. Yon jou, yon bon zanmi Jerry ki te rele Pricilla, te rakonte l lapenn li te genyen poutèt pitit li ki te mouri nan akouchman ak poutèt yon move divòs ki te fèt tousuit apre. Pricillia te vin tounen yon manman san mari ki t ap lite avèk kat timoun, twa pitit fi ak yon pitit gason. Lè l te louvri kè l bay Jerry a, li te konfese ke l te anvi touye tèt li. Jerry te rasanble tout fòs ak tout amou li te genyen, pou l te eseye fè Pricillia konprann lavi l gen valè. Li te envite Pricillia pou al nan legliz li a, men Pricillia te fè l konnen li te dekouraje avèk Bondye.
Jerry pat konn kisa pou l te fè. Nan apre, pandan l t ap wouze plant nan lakou lakay li, mesye plen lafwa sa a te priye pou Bondye te gide li. Pandan l tap priye, li te tande yon vwa nan panse l ki te di l: “Rete ti mesye ki sou bisiklèt yo.” Jerry, ki te yon ti jan dekonsète, te mande tèt li kisa sa vle di. Pandan l tap reflechi sou enpresyon l te resevwa a, li te voye je sou lari a, epi l te wè de jèn gason abiye avèk chemiz blan ak kravat sou bisiklèt ki tap kondi vin nan direksyon kay li a. “Koyensidans” la te tèlman etone l, li te gade yo ki t ap pase. Apresa, lè l te reyalize ke sitiyasyon an te mande pou l aji, li te rele yo, “Hey, noumenm, silvouplè, kanpe! M bezwen pale avèk nou!”
Avèk yon rega etone men plen eksitasyon, jèn gason yo te rete. Pandan yo t ap pwoche, Jerry te remake yon plak ki te idantifye yo kòm misyonè nan Legliz Jezikri pou Sen Dènye Jou yo. Li te gade yo epi l te di: “Sa ka parèt yon tijan etranj, men, m t ap priye epi yon vwa di m pou m ‘rete timesye sou bisiklèt yo.’ M te gade nan lari a epi m te wè nou. Èske nou kapab ede m?”
Misyonè yo te souri epi yo te di: ”Wi, nou si nou kapab ede ou.”
Jerry te eksplike sitiyasyon preyokipe Pricillia a. Byen vit, misyonè yo t al vizite Pricillia, ak pitit li yo, ak Jerry. Yo te pale sou objektif lavi a ak plan etènèl Bondye genyen pou yo. Gras ak priyè sensè, ak etid nan Liv Mòmon an, ak fratènite yo avèk manm Legliz yo, Jerry, Pricillia ak pitit li yo te vin grandi nan lafwa. Lafwa solid Jerry te deja genyen nan Jezikri a te vin pi solid toujou. Dout ak panse pou touye tèt li Pricillia te genyen yo te vin tounen esperans ak bonè. Yo te batize epi yo te vin manm Legliz retabli Kris la.8
Wi, misyonè yo ka ede nan plizyè fason. Pa egzanp, gen moun nan pami nou la a ki gen dwa ta anvi konn plis sou zansèt yo. Ou gen dwa konn non paran ou ak kat granparan w yo, men, e pou uit gran gran paran w yo? Èske ou konn non yo? Èske w ta renmen konn plis konsènan yo? Mande misyonè yo! Yo kapab ede ou!9 Yo gen aksè nan pakèt rejis familyal Legliz Jezikri pou Sen Dènye Jou yo.
Gen kèk nan nou ki se manm men ki inaktif pou moman an. Ou renmen Senyè a e souvan ou panse pou w retounen nan twoupo l la. Men, ou pa konn kijan pou w kòmanse. M ta sijere w ou w mande misyonè yo!10 Yo kapab ede ou! Yo ka ede pou anseye fanmi w tou. Nou menm ak misyonè yo renmen ou e nou vle pote lajwa ak limyè levanjil la retounen nan lavi ou.
Gen moun nan pami nou ki gen dwa anvi konnen kijan pou simonte yon depandans oubyen kijan pou viv pi lontan ak jwi pi bon sante. Mande misyonè yo! Yo kapab ede ou! Daprè kèk etid endepandanki te fèt, manm Legliz Jezikri pou Sen Dènye Jou yo se moun ki pi an sante k egziste. To mòtalite yo pami to ki pi ba yo e lonjevite yo plis pase tout sa yo repòte nan pami tout gwoup byen defini yo te etidye pandan lontan yo nan Etazini.11
Kèk nan ou gen dwa santi lavi ou okipe ak ajite, men, nan fon kè w, ou santi yon twou vid, san direksyon ni objektif. Mande misyonè yo! Yo kapab ede ou! Yo kapab ede ou aprann plis sou vrè bi lavi a---poukisa ou isit sou tè a ak ki kote ou prale apre lanmò. Ou ka aprann kijan levanjil retabli Jezikri ap beni lavi ou plis pase tout sa ou ta ka janm imajine.
Si ou gen pwoblèm nan fanmi ou, mande misyonè yo! Yo kapab ede ou! Fòtifye maryaj ak fanmi se bagay ki gen pi gwo enpòtans pou Sen Dènye Jou yo. Fanmi kapab ansanm pou tout tan. Mande misyonè yo pou anseye w kijan sa ka posib pou fanmi ou.
Misyonè yo kapab ede ou si ou vle vin gen pi gran konesans tou. Lespri kretyen vivan ap chèche limyè. Keseswa verite ki sòti nan laboratwa syantifik oubyen nan revalasyon nan men Bondye, nou chèche li! Anfè, laglwa bondye se entèlijans.12
Anvi vin gen plis konesans enkli konesans espirityèl osibyen ke konesans tanporèl. Nou mete aksan sou enpòtans pou konprann ekriti sakre yo. Daprè yon etid endepandan ki te fèt dènyèman, Sen Dènye Jou yo se moun ki gen plis konesans sou Krisyanite a ak Bib la.13 Si ou vle konprann Bib la pi byen, konprann Liv Mòmon an pi byen, ak akeri pi gwo konpreyansyon sou fratènite lèzòm, ak patènite Bondye, mande misyonè yo! Yo kapab ede ou!
Gen anpil moun nan pami nou ki gen gwo dezi pou ede moun ki nan bezwen. Paske n ap suiv Jezikri, Sen Dènye Jou yo santi yo pouse pa menm dezi sa a.14. Nenpòt kapab vini pou mete men ansanm avèk nou pou ede moun ki nan bezwen ak pote sekou pou viktim dezas nan nenpòt kòte nan mond lan. Si ou vle patisipe, mande misyonè yo! Yo kapab ede ou!
Epi si ou vle gen plis konesans konsènan lavi apre lanmò, konsènan syèl la, konsènan plan Bondye gen pou ou; si ou vle gen plis konesans sou Senyè a, Jezikri, sou sakrifis ekspyatwa Li a, ak sou Retablisman Legliz Li a jan l te òganize nan ansyen tan an, mande misyonè yo! Yo kapab ede ou!
Mwen konnen Bondye vivan. Jezi se Kris la. Legliz Li a retabli. Mwen priye anpil pou Bondye beni nou chak ak chak misyonè presye nou yo. Nan non Jezikri, amèn.
Show References
-
1. Thomas S. Monson, “As We Meet Together Again,” Liahona
ak Ensign, Nov. 2010, 5–6.
-
2. Gade Doktrin ak Alyans 4:3.
-
3. Gade Matye 10:1; Lik 6:13; 10:1; Efezyen 4:11–12.
-
4. Gade Doktrin ak Alyans 1:30.
-
5. Matye 28:19.
-
6. Gade Doktrin ak Alyans 68:8; 84:62; 112:28.
-
7. Gade 1 Korentyen 2:2; 2 Nefi 25:26.
-
8. Kominikasyon pèsonèl nan men W. Tracy Watson, ansyen prezidan Misyon Mesa a nan Arizona.
-
9. Kote mwen bay envitasyon pou “mande misyonè yo,” nou kapab mande yon zanmi ki se manm Legliz la asistans tou.
-
10. Fanmi ki aktif, zanmi, ak dirijan Legliz yo ap kontan pou ede tou.
-
11. Gade James E. Enstrom ak Lester Breslow, “Lifestyle and Reduced Mortality among Active California Mormons, 1980–2004,” Preventive Medicine, vol. 46 (2008), 135.
-
12. Gade Doktrin ak Alyans 93:36.
-
13. Gade U.S. Religious Knowledge Survey (Pew Forum on Religion and Public Life, Sept. 28, 2010), 7.
-
14. Gade Ram Cnaan, Van Evans, and Daniel W. Curtis, Called to Serve: The Prosocial Behavior of Active Latter-day Saints (University of Pennsylvania School of Social Policy and Practice, 2012); “Mormon Volunteerism Highlighted in New Study” (Mar. 16, 2012), http://www.mormonnewsroom.org/article/mormon-volunteerism-report; Mormons in America: Certain in Their Beliefs, Uncertain of Their Place in Society (Pew Forum on Religion and Public Life, Jan. 12, 2012), 43; Robert D. Putnam and David E. Campbell, American Grace: How Religion Divides and Unites Us (2010), 444–54.


text:
Tounen Lakay
Li ka difisil sou plan fizik ak mantal pou retounen lakay ou. Anvan tout bagay, pran anpil prekosyon. Ou ka vle prese pou wè pwopriyete ou, men pa retounen lakay ou anvan ofisyèl lokal yo deklare zòn nan pwoteje.
Anvan Ou Antre Lakay Ou
Enspekte kay ou avèk anpil prekosyon anvan ou antre.
Mache avèk anpil prekosyon deyò kay ou, epi tcheke pou wè si gen liy kouran ki lache, fuit gaz ak domaj nan fondasyon kay. Si ou pa sèten pou sekirite ou, fè yon enspektè bilding kalifye oswa yon enjenyè konstwiksyon enspekte kay ou anvan ou antre.
- Kite yon radyo ki fonksyone avèk pil nan men ou pou ou kapab koute dènye enfòmasyon yo ak bilten nouvèl sou ijans lan.
- Itilize yon flach ki limen avèk pil pou enspekte yon kay ki domaje.
- Nòt: Ou ta dwe limen flach la deyò anvan ou antre - pil la ka fè yon etensèl ki ka limen fuit gaz, si genyen.
- Siveye bèt sovaj, sitou koulèv venime yo. Itilize yon bout bwa pou pouse debri yo.
- Itilize telefòn nan sèlman pou rapòte ijans ki menase lavi moun.
- Lè ou retounen lakay ou, siveye objè ki tonbe yo; fil elektrik ki nan dlo; epi miray, pon, wout ak twotwa ki pa solid yo.
Pa antre si:
- Oo pran sant gaz.
- Dlo inondasyon yo rete toutotou bilding nan.
- Dife te domaje kay ou, epi otorite yo pa t deklare li pwoteje.
Fason Pou Antre Andedan Kay Ou
Pran prekosyon lè w ap antre lakay ou apre yon katastwòf.
Lè w ap antre andedan kay ou, gen sèten bagay ou ta dwe fè ap pa fè. Antre nan kay la avèk anpil prekosyon epi tcheke pou wè si gen domaj. Sonje ka gen planch ki lache ak planche ki glise. Bagay ki endike anba la yo se lòt bagay pou tcheke andedan lakay ou:
- Gaz natirèl. Si ou pran sant gaz oswa si ou tande yon son k ap soufle oswa k ap sifle, louvri yon fenèt epi deplase imedyatman. Fèmen vàn prensipal gaz la ki deyò kay la, si ou kapab. Rele konpayi gaz la pandan nan kay yon vwazen. Si ou fèmen rezèv gaz la nan vàn prensipal la, w ap bezwen yon pwofesyonèl pou louvri ankò. Pa fimen oswa pa itilize lwil, lantèn gaz, bouji oswa lanp pòch pou limen andedan yon kay ki domaje jouk lè ou sèten pa gen fuit gaz oswa lòt sibstans ki ka fè flanm dife andedan kay la.
- Etensèl, fil kouran ki kase oswa ki dekale. Tcheke sistèm elektrik la sof si ou mouye, si ou kanpe nan dlo oswa si ou pa sèten pou sekirite ou. Si li posib, fèmen elektrisite a nan bwat fizib prensipal la oswa nan disjonktè a. Si ou pa santi ou an sekirite, sòti nan bilding nan epi mande èd. Pa limen limyè jouk lè ou sèten pa gen pwoblèm pou itilize yo. Ou ka vle fè yon elektrisyen enspekte enstalasyon elektrik ou.
- Tèt kay, fondasyon kay ak fant nan chemine. Si li sanble bilding nan ka tonbe, sòti imedyatman.
- Aparèy menaje. Si aparèy menaje yo mouye, fèmen elektrisite a nan bwat fizib prensipal la oswa nan disjonktè a. Answit, deploge aparèy menaje yo epi kite yo seche. Fè yon pwofesyonèl tcheke aparèy menaje yo anvan ou itilize yo ankò. Epitou, fè yon elektrisyen tcheke sistèm elektrik la anvan ou limen kouran an ankò.
- Sistèm dlo ak dlo ize. Si tiyo yo domaje, fèmen vàn prensipal dlo a. Kontakte otorite lokal yo anvan ou itilize nenpòt dlo; dlo a ka kontamine. Ponpe dlo pi yo epi fè otorite yo teste dlo a anvan ou bwè li. Pa floche twalèt yo jouk lè ou konnen liy dlo ize yo pa gen pwoblèm.
- Manje ak lòt rezèv yo. Jete tout manje ak lòt rezèv ou sispèk ki te ka kontamine oswa ki te pran kontak avèk dlo inondasyon yo.
- Sousòl ou. Si sousòl ou inonde, ponpe dlo a deyò nèt (apeprè yon tyè dlo pa jou) pou evite domaj. Miray yo ka tonbe epi planche a ka domaje si ou ponpe dlo sousòl la deyò pandan sòl ki toupre a toujou anba dlo.
- Louvri plaka yo. Pran anpil prekosyon pou objè ki ka tonbe.
- Netwaye sibstans chimik ki tonbe nan kay la. Dezenfekte atik ki te ka kontamine avèk dlo ize, batri ak sibstans chimik. Epitou netwaye atik ki ka sove yo.
- Rele ajan asirans ou. Fè foto domaj yo. Konsève bon dosye lajan ou depanse pou reparasyon ak netwayaj
Pran Anpil Prekosyon avèk Bèt Sovaj ak Lòt Bèt
Pran anpil prekosyon avèk bèt sovaj lè ou retounen lakay ou apre yon katastwòf.
Sitiyasyon katastwòf ak sitiyasyon ki menase lavi moun ap agrave konpòtman enprediktib bèt sovaj. Pou pwoteje tèt ou ak fanmi ou, aprann kijan pou degaje ou avèk bèt sovaj.
Gid yo
- Pa kwense bèt sovaj yo oswa pa eseye sove yo. Bèt sovaj yo ap ka santi yo menase epi yo ka mete tèt yo an danje lè yo lage kò yo nan dlo inondasyon yo, nan dife, elatriye. Rele biwo kontwòl bèt oswa biwo resous natirèl zòn ou.
- Bèt sovaj yo souvan ap chèche sòl ki pi wo ki pètèt anba dlo pandan inondasyon yo (sètadi, zile), epi bèt yo vin bloke. Si zile gwo ase, epi si li bay abri apwopriye, ou kapab kite manje apwopriye pou espès la (sètadi, grenn tounsòl pou ekirèy). Bèt yo gen yon reyaksyon pou kouri, epi y ap sove pou nenpòt moun k ap pwoche twò pre yo. Si bèt la menase pou kouri ale nan dlo a, fè bak nan zile a, oswa ou ka fè bèt la prese lage kò li nan dlo a pou sove poutèt ou.
- Pa pwoche sou bèt sovaj ki pran abri andedan lakay ou. Bèt sovaj tankou koulèv, oposòm ak jèn rat souvan chèche abri pou dlo inondasyon nan etaj anlè kay, epi yo ka rete kote yo pran abri a apre dlo a fin desann. Si ou jwenn bèt ki nan sitiyasyon sa a, louvri yon fenèt oswa bay yon lòt wout pou deplase, epi bèt la ap ka ale poukont li. Pa eseye ni kenbe ni manyen bèt la. Si bèt la ta rete, rele biwo kontwòl bèt oswa biwo resous natirèl zòn ou.
- Pran prekosyon ou avèk kantite koulèv ak lòt predatè yo. Bèt sa yo ap eseye manje zosman reptil, anfibi ak ti mamifè ki neye oswa ki kraze nan twou yo oswa anba wòch yo.
- Pa eseye deplase yon bèt ki mouri. Zosman bèt yo kapab prezante risk grav pou sante ou. Ka gen epidemi antraks, ansefalit ak lòt maladi. Kontakte biwo ijans zòn ouoswa depatman sante zòn ou pou jwenn èd ak enstwiksyon.
- Si yon bèt mòde ou, chèche jwenn swen medikal imedyatman.


text:
News Releases
Main Content
02/05/2013
NEW YORK – Moun ki viktim yo ka pa konnen èd akòz katastwòf la yo bay nan Administrasyon Ti Biznis Ameriken ki kapab pèmèt yo retounen nan aktivite yo yon fason ki pi entèlijan ak pi rapid pou biznis...
New York
02/05/2013
NEW YORK – Moun ki viktim yo ka pa konnen èd akòz katastwòf la yo bay nan Administrasyon Ti Biznis Ameriken ki kapab pèmèt yo retounen nan aktivite yo yon fason ki pi entèlijan ak pi rapid pou biznis...
New York
02/04/2013
NOUYÒK – Ajans Federal ki Jere Ijans lan (FEMA) rekonèt gen sèten sivivan ki ka bezwen asistans anplis pou lwaye tanporè pou ede yo atenn objektif yo genyen pou lojman pèmanan. Pifò aplikan ki...
New York
02/01/2013
NEW YORK – Efò pou ranmasaj debri apre Ouragan Sandy nan New York prèske fini. Yo ranmase plis pase 95 pousan debri nan 95 jou apre ouragan an te frape New York.Sa gen ladan tout bagay depi pyebwa ki...
New York
02/01/2013
NEW YORK – Eta New York ak Ajans Federal pou Jesyon Ijans anonse apwobasyon $80 milyon dola nan sibvansyon Asistans Piblik pou ede kominote yo fè netwayaj ak retounen nan aktivite yo apre Ouragan...
New York
01/31/2013
NEW YORK – Apre yon katastwòf, gen anpil sous sipò pou moun ki viktim yo lè y ap kòmanse retounen nan aktivite yo. Ajans Federal pou Jesyon Ijans se sèl pati yon ekip ki gen ajans federal, ajans eta...
New York
01/30/2013
NEW YORK – Tout Sant Sekou pou Katastwòf ki nan New York pral sispann ofri sèvis apati dimanch 3 fevriye 2013. Moun ki viktim nan Ouragan Sandy nan New York toujou kapab resevwa asistans lan lendi...
New York
01/25/2013
NEW YORK – Ajans Federal pou Jesyon Ijans (FEMA), sou demann Eta New York, apwouve yon pwolongasyon 30 jou pou moun ki viktim yo enskri pou asistans federal pou katastwòf. Nouvo dat limit pou...
New York
01/25/2013
NOUYÒK – Sivivan siklòn Sandy ki nan Nouyòk gen jiska 6 p.m. samdi 2 fevriye pou yo resevwa asistans nan twa sant sekou akòz katastwòf (Disaster Recovery Centers) ki nan Queens ak nan Brooklyn.Leta...
New York
01/24/2013
NEW YORK – Moun ki viktim nan Ouragan sandy nan New York gen jiska 3 p.m. dimanch, 27 janvye 2013, pou yo ale nan Sant Sekou pou Katastwòf nan Holy Family Roman Catholic Church, 9719 Flatlands Ave.,...
New York


text:
Rechèch nan Rejis Piblik Delenkan Seksyèl
Rejis Delenkan Seksyèl yo montre kounye a plizyè foto delenkan seksyèl ki anrejistre yo, lè foto yo vin disponib, pou bay Nouyòkè yo plis enfòmasyon pou yo kenbe fanmi yo an sekirite. Rejis la gen ladan tou anpil non (fo non) ak anpil adrès kay ak/oswa travay nan pwofil yon delenkan seksyèl, si li posib.
Dapre lalwa, se sèlman enfòmasyon sou delenkan seksyèl Nivo 2 ak Nivo 3 ki disponib nan anyè piblik sa a.
Konsèy pou chèche:
- Dapre siyati: Pou chèche dapre non, antre siyati delenkan seksyèl la.
- Dapre kòd postal: Ou ka jwenn yon lis tout delenkan seksyèl ki abite nan yon zòn espesyalman si w antre kòd postal la.
- Dapre Konte: Ou ka jwenn yon lis tout delenkan seksyèl ki abite nan yon Konte sitou si w antre non Konte a.
Delenkan seksyèl Nivo 1 ak Nivo 2 yo gen obligasyon pou soumèt nouvo foto yo chak twazan, alòske delenkan seksyèl Nivo 3 yo dwe soumèt nouvo foto yo chak ane. Answit, delenkan seksyèl Nivo 3 yo ak delenkan seksyèl yo deziyen kòm predatè seksyèl dwe verifye adrès pèsonèl yo chak 90 jou avèk lapolis. Si aparans yon delenkan seksyèl chanje, lapolis ka fè foto delenkan seksyèl la pou soumèt nouvo foto a ba Rejis la.
Rechèch delenkan seksyèl Nivo 1 (oswa delenkan ki gen yon nivo risk annatant):
DCJS gen entèdiksyon lalwa pou afiche enfòmasyon sou delenkan seksyèl Nivo 1 (nivo ba), oswa delenkan seksyèl ki gen nivo risk ki annatant, nan sitwèb piblik sa a.
Menmsi DCJS pa kapab di ou si gen nenpòt delenkan seksyèl Nivo 1 oswa delenkan seksyèl ki gen nivo risk ki annatant nan katye ou oswa kimoun yo ye, ajans lan kapab fè ou konnen si gen yon moun patikilye ki nan rejis la.
Rele 1-800-262-3257 avèk non ak omwen yon lòt idantifikatè (yon adrès egzat, dat nesans, nimewo lisans chofè, oswa yon nimewo sekirite sosyal) pou konnen si yon moun se yon delenkan seksyèl ki anrejistre nan New York. Nou bay foto delenkan seksyèl Nivo 1 yo si ou fè demann lan.


text:
Bakteri
Bakteri se yon òganis yo trè piti.
Bakteri yo a gen ladan li òganis ki pi ansyen nou jwenn toupatou sou tè a.
Bakteri yo gen ladan yo tout fonksyon yon èt vivan kab genyen. Gen kèk bakteri se pwodiktè yo ye, gen lòt se konsomatè yo ye, gen lòt menm se dekonpozitè yo ye.
Bakteri dekonpozitè yo pami kèk nan pi bon resiklè pou tè. Lè yon bèt mouri, bakteri dekonpozitè yo depatya kò a an miyèt moso ki itil tankou azòt, dyoksid kabòn, ak mineral.
Gen anpil bakteri ki itil. Bakteri yo miltipliye gras ak yon metòd ki rele fisyon binè.
Lè bakteri yo vin pi gwo, yo kab repeple ankò. Anpil manje ki gate, se bakteri ki lakòz. Ou jwenn bakteri tout kote w pase. Yo gen dwa nan lè a, nan dlo oswa nan manje wa p manje. [1]
Bakteri koze anpil maladi yo.


text:
Fidji Hindi
Fiji Hindi se yon lang endo-aryen ki se lang a manman an 313.000 moun ki gen orijin endyen yo nan Fidji.
Lang sa a trè diferan de estanda Hindi yo pale nan Lend epi nan relasyon ki genyen ant de lang yo yo sanble ak moun ki ant Olandè yo ak Afrikaans. Se lang la ki konpoze de dyalèk yo Hindi oryantal (Bhojpuri ak Awadhi) avèk anpil mo angle ak fidjyen. Li se pale ak yon aksan Pasifik yo.
Nan tan ki sot pase, akòz ajitasyon an politial nan Fidji, nimewo gwo Fidji Endyen gen imigre nan Ostrali, New Zealand, Etazini ak Kanada, pran Fiji Hindi lang lan avèk yo.


text:
Mouvman Sosyal nan Peyi UNASUR Sipòte Ayisyen nan Demand pou MINUSTAH Ale
June 13, 2012
(Orijinal an Espanol disponib isit, mèsi Jhonson Mardi pou twadiksyon an Kreyòl)
FAO
Konseye
Minis Defans Eta ki manm UNASUR yo
Sekretè Jeneral UNASUR
Mèsye
N ap felisite Minis Defans ak Gwo Reprezantan relasyon eksteryè Eta ki manm UNASUR yo pou pozisyon yo te pran nan reyinyon ki te fèt nan vil Asuncion, nan lakou Paragwe, jou ki te 5 jen an, sou sitiyasyon peyi d’Ayiti a ki se yon peyi frè. Nou sipòte rekonesans ki eksprime nan Deklarasyon yo a sou enpòtans ki genyen pou ranfòse yon politik ak koperasyon solid, nan non UNASUR, ki "respekte dwa gran moun pèp ayisyen" epi ki ka pèmèt "bon jan amelyorasyon kondisyon lavi moun " ki se baz nesesè pou sekirite ak lapè ki dire lontan.
Nou ankouraje anpil Eta ki manm UNASUR yo pou pran kèk mezi enpòtan ki bay bon jan rezilta nan sans sa a, ki gen ladann retrè prese prese 4.929 sòlda ak polis militè fòs okipasyon an ki soti nan 10 peyi pami 12 Eta ki manm UNSASUR yo; mete you bout ak misyon MINUSTA ak tout lòt prezans militè etranjè pou kaba enpinite ak makman la jistis ki okazyone yon tolerans san bout nan vyolasyon dwa moun ke fòs sa yo poze.
Nan kolaborasyon ak lòt òganizasyon sivil ak mouvman sosyal an Ayiti ke nou pataje analiz ak aktivite sou yon baz pèmanan, nou mande tou louvri yon dyalòg ak patisipasyon sosyete a, an Ayiti kou nan chak Eta ki manm UNASUR yo, nan zafè politik koperasyon ak sipò ke pèp ayisyen an bezwen. Nou reprann, nan sans a, prensip ak demand yo ki te eksprime nan lèt ke nou te voye nan mwa Me 2011 bay gouvènman Eta ki manm UNASUR yo, ak nan mwa Oktòb 2011 bay Nasyon Zini ak OEA, ak sipò plizyè santèn òganizasyon nan rejyon an ak nan mond lan, ke nou kole nan lèt sa a.
Nou pran nòt espesyalman konsènan desizyon ke Minis Defans ak Gwo Reprezantan relasyon eksteryè Eta ki manm UNASUR yo pran nan vil Asuncion pou fòme yon gwoup k ap travay "pou pi byen devlope yon plan sou estrateji, fòm, kondisyon, etap, ak kwonoloji pou etabli yon Plan pou diminye konpozant militè Misyon an. "Nou apresye ke peyi nan rejyon nou an, apre 8 lane nan prezans fòs militè a an Ayiti ki fòme pa pifò nan yo ap finalman rekonèt ke prezans sa a- manda MINUSTAH a li menm, ki baze sou prensip Ipokrit ke "Ayiti se yon menas pou lapè ak sekirite mondyal"- pa ka reyalize rezilta ke pèp ayisyen an bezwen, epi ta dwe kaba.
Pou menm rezon sa yo, sepandan, li inakseptab pou retrè twoup yo kontinye ap ralanti, epi yon lòt kouch konfizyon vin ajoute, ki sèlman sèvi pou degize ak eseye bay rezon desizyon Konsèy Sekirite a te aprouve nan mwa Oktòb 2011 la pou diminye okipasyon militè a nan nivo ke li te ye anvan tranbleman tè a, epi kontinye ankouraje prezans MINUSTAH apre manda li gen kounye a k ap kaba nan mwa oktòb k ap vini an.
Sena ayisyen an te apwouve san manke yo vwa retrè MINUSTAH a lane pase, epi òganizasyon sosyal ak dwa moun ak piblik la an jeneral eksprime rejè yo ak anpil fòs prezans fòs okipasyon an. Li lè, li tan pou Eta ki manb UNASUR yo tande vwa sa yo ak pran responsabilite dèt istorik ak prezan kosènan peyi sa a ak tout pèp li ki se pyonye ak chanpyon nan zafè libète tou pa tou nan rejyon an.
Pandan MINUSTAH ap kontinye okipe Ayiti- ak konsekans vyolasyon dwa moun ki pa janm pini, tankou vyòl sou fanm ak jèn ak entwodiksyon epidemi kolera a ki deja touye plis pase 7,000 moun, epi plis konplike sitiyasyon sante difisil ak sanitasyon ki afekte popilasyon an, plis resous finansyè pase nan sa yo ke sa ki la pou netwaye debri ak reyenstalasyon moun yo ki te afekte nan tranbleman tè a, travay ki ijan yo toujou enkonplè plis pase 2 lane depi trajedi a- pwosesis konkrè okipasyon ak nouvèl kolonizasyon ekonimik ak ekolojik la ap vanse ak yon vitès ki danjere. Pwosesis sa yo gen ladann privatizasyon ak nasyonalizasyon sèvis de baz dwa moun yo tankou telekominikasyo, fè tounen zòn nan peyi a ki pi fètil an zòn pou fè rad, agwokabiran, oswa megabaraj pou fè avanse ekonomi vèt la, ou byen eksplwatasyon min lò a syèl ouvè.
Gouvènman Eta ki manb UNASUR yo pa ta dwe, pa prezans yo ak sipò yo ak MINUSTAH, kontinye sipòte piyaj, eksplwatasyon ak rekolonisation Ayiti. Nou espere pito ke yo pral avanse ak konsolidasyon politik koperasyon ki baze sou dwa fondalnatal popilasyon ayisyèn nan, epi nan fowòm enpòtan miltilateral yo, yo pwal chanpyon nan fè egzijans sa yo:
• Pa renouvle manda MINUSTAH lè li rive nan bout li 15 Oktòb kap vini la;
• Rekonèt fòmèlman responsabilite MINUSTAH nan pote kolera nan peyi, epi bay reparasyon ki koresponn ak moun ansanm ak kominote ki afekte yo;
• Konvèti prese prese pati bidjè ki la pou fonksyonman MINUSTAH a (anviwon 800 milyon dola ameriken chak ane) an envestisman sosyal, san okenn nouvèl dèt, pou finanse rebwazman, bay tout moun aksè a dlo potab ak sanitasyon, epi kreye enstalasyon sante ak edikasyon piblik.
Tanpri aksepte salitasyon nou yo ak renouvèlman angajman nou pou nou avanse men nan men nan direksyon ke nou trase déjà.
Adolfo Pérez Esquivel, Nobel Peace Prize winner and President, Servicio Paz y Justicia
Nora Cortiñas y Mirta Baravalle, Madres de Plaza de Mayo – Founding Line
Amigos de la Tierra de América Latina y el Caribe (ATALC)
Comité por la Anulación de la Deuda del Tercer Mundo – AYNA
Convergencia de Movimientos Populares de la América (COMPA)
Coordinadora Latinoamericana y Caribeña de Organizaciones del Campo (CLOC)
Encuentro Sindical Nuestra América
Jubileo Sur/Américas
Marcha Mundial de las Mujeres – América Latina y el Caribe
School of Américas Watch (SOAW)
Servicio Paz y Justicia en América Latina (SERPAJ)
Via Campesina
ATTAC-Argentina
Central de Trabajadores de la Argentina CTA
Coordinadora de movimientos populares de Argentina (COMPA)
Diálogo 2000 Argentina
Federación Universitaria de La Plata (Argentina)
Frente Popular Darío Santillán FPDS (Argentina)
Movimientos Sociales hacia el ALBA (Capítulo Argentina)
Servicio Paz y Justicia - Argentina
Rede Jubileu Sul Brasil
Políticas Alternativas para el Cono Sur (PACS) Brasil
Central Memorial Martín Luther King, Jr. (Cuba)
Enc.: Letter to UNASUR, May 2011
Open Letter to the UN and OAS, October 2011
From:
Diálogo 2000 - Jubileo Sur/Américas
Piedras 730 (1070) Buenos Aires
Dialogo2000.blogspot.com


text:
Vis Prezidan Edmonson patisipe nan 18yèm Komemorasyon Sèvis Anyèl ak 3zyèm Youth Talent on Parade de Fondasyon Eritaj Dade
Vis Prezidan Audrey M. Edmonson, Distrik 3, rejwenn Dr Enid C. Pinkney sou bò dwat li, Prezidan Komite Afriken-Ameriken nan Fondasyon Eritaj Dade, epi agòch li se Rev. Purnell A. Moody, Pastè Adjwen, Ebenezer United Methodist Church, ensike dè lòt manm komite a pou dedye yon pyè tèt tonm simityè a yon fondatè Vil Miami ki te yon Nwa-Ameriken, London Blackstone, nan Simityè Vil Miami jou 10 avril 2011 nan 18tyèm Komemorasyon Sèvis Anyèl ak 3yèm Talent Youth Parade.
Komite a te fè prezantasyon tou bay fanmi Wilhelmina Jennings, Juanita Wilson, Lorraine Farrington Strachan ak Komisyonè Vil Miami Richard P. Dunn. Anplis, Vis Prezidan Edmonson rejwenn Charlayne W. Thompkins, manm komite, ak Retha Boone-Fye, prezidan konkou redaksyon an, pou prezante Sètifika Felisitasyon gayan yo nan konkou redaksyon Komite Afriken-Ameriken an.
Lejann Foto: (G-D) Breanna J'Shan Evans, Spanish Lake Elementary School, ak Wallace Chester ak Chelsea Chester, toude soti nan Ada Merritt Middle School.